**Priloga:**

**PROGRAM PORABE SREDSTEV**

**SKLADA ZA PODNEBNE SPREMEMBE**

**V LETU 2019**

# Povzetek

Sredstva Sklada za podnebne spremembe so del proračuna Republike Slovenije, ki imajo namen prispevati k blaženju (tj. zmanjševanju emisij toplogrednih plinov) podnebnih sprememb in prilagajanju nanje (na vplive podnebnih sprememb).

Program za leto 2019 je zastavljen tako, da so v poglavju Upravičeni nameni porabe sredstev Sklada za podnebne spremembe v letu 2019 prikazani upravičeni nameni in navedeni ukrepi, ki se bodo izvajali na novo ali v drugačni obliki v letu 2019. V poglavju Obrazložitve ukrepov na podlagi meril za izbiro so ti ukrepi podrobno obrazloženi. Obrazloženi so torej le novi ali pomembno posodobljeni ukrepi po upravičenih namenih porabe sredstev Sklada za podnebne spremembe v letu 2019, saj so ukrepi, ki se bodo po vsebini prenašali, že obrazloženi v programih porabe sredstev sklada iz prejšnjih let. V preglednici spodaj so navedeni vsi ukrepi, za katera se zagotavlja finančna sredstva (tudi dodatna), ki se bodo izvajali v letu 2019. Znesek predviden za posamezen ukrep se lahko spremeni do 20% brez sprejema spremembe programa s strani vlade RS, tako da se poveča ali zmanjša na račun drugih ukrepov, pri čemer se vsota razpoložljivih sredstev celotnega programa ne poveča.

Preglednica namenov porabe in ukrepov Sklada za podnebne spremembe v letu 2019:

|  |  |  |
| --- | --- | --- |
| **Upravičeni namen** | **Ukrepi** | **v mio evrov** |
| Sodelovanje z gospodarstvom | Finančne spodbude za podjetja za naložbe v trajnostno mobilnost | 4 |
| Subvencije za domače in tuje začetne investicije v dejavnosti, pomembne za prehod v nizkoogljično, krožno in podnebno odporno gospodarstvo | 10 |
| Podpora prehodu v krožno, nizkoogljično in podnebno odporno gospodarstvo | 4 |
| Zniževanje emisij v prometu | Nakupi novih vozil za prevoz potnikov | 10 |
| Ureditev in izgradnja kolesarske infrastrukture | 6,5 |
| Spodbujanje trajnostne mobilnosti območij ohranjanja narave | 3 |
| Spodbujanje razvoja trga alternativnih goriv v prometu | 2 |
| Spodbujanje OVE | Trajnostna gradnja z lesom | 15 |
| Izgradnja dela ureditev HE Mokrice | 5 |
| Prilagajanje podnebnim spremembam | Izvajanje ukrepov za ohranjanje biotske raznovrstnosti | 3,35 |
| Sofinanciranje programov odprave posledic naravnih nesreč | 22,2 |
| Izgradnja in obnova večnamenskih akumulacij | 0,5 |
| Raziskave, razvoj in inovacije | Podpora RRI na področju podnebnih sprememb | 3 |
| Geofood | 0,03 |
| Podpora NVO in civilni družbi | Sofinanciranje nevladnih organizacij | 2,3 |
| Podnebne aktivnosti širše civilne družbe | 0,5 |
| Mednar. podnebna razvojna pomoč | Mednarodni podnebni projekti | 2,6 |
| Vplačila v Zeleni podnebni sklad | 1 |
| LIFE projekti | IP CARE4CLIMATE | 3,2 |
| ViVACCAdapt | 0,07 |
| Podnebna pot 2050 | 0,1 |
| Tehnična pomoč | do 5% | 3,1 |
| Admin. stroški | Eko sklad, SID Banka, Slovenska akreditacija | 1,1 |
| Druga namenska poraba | | 3 |
| Prenosi vsebin iz namenov in ukrepov iz preteklih let | Naložbe v večjo energijsko učinkovitost stavb | 1,73 |
| Nakup novih avtobusov in minibusov | 4,6 |
| Zamenjava starih kurilnih naprav z novimi kurilnimi napravami na lesno biomaso ali s toplotnimi črpalkami | 30 |
| Nakupi novih, okolju prijaznih komunalnih vozil | 1 |
| Prehod na energetsko učinkovit javni železniški potniški promet | 4 |
| Ukrepi za zmanjšanje energetske revščine | 0,1 |
| En. sanacija javne stavbe v Občini Črna na Koroškem | 0,11 |
| Informacijski sistem Okolje | 0,9 |
| **Skupaj** |  | **147,99** |

# Kazalo

[Povzetek 2](#_Toc532204978)

[Kazalo 3](#_Toc532204979)

[Uvod 4](#_Toc532204980)

[Poraba sredstev v preteklosti in predvideni priliv 2019 5](#_Toc532204981)

[MERILA za DOLOČITEV UPRAVIČENIH NAMENOV porabe sredstev sklada ZA PODNEBNE SPREMEMBE 6](#_Toc532204982)

[upravičeni nameni porabe sredstev sklada ZA PODNEBNE SPREMEMBE v letu 2019 7](#_Toc532204983)

[1. Sodelovanje z gospodarstvom 7](#_Toc532204984)

[2. Zmanjševanje emisij v prometu 7](#_Toc532204985)

[3. Spodbujanje rabe obnovljivih virov energije 8](#_Toc532204986)

[4. Prilagajanje podnebnim spremembam 8](#_Toc532204987)

[5. Raziskave, razvoj in inovacije 8](#_Toc532204988)

[6. Podpora nevladnim organizacijam in širši civilni družbi 9](#_Toc532204989)

[7. Mednarodna podnebna razvojna pomoč 9](#_Toc532204990)

[8. Sofinanciranje projektov LIFE 10](#_Toc532204991)

[9. Tehnična pomoč 10](#_Toc532204992)

[10. Administrativni stroški 11](#_Toc532204993)

[11. Zagotavljanje skladnosti z Odločbo št. 406/2009/ES 11](#_Toc532204994)

[12. Druga namenska poraba 11](#_Toc532204995)

[13. Prenos iz Programov porabe preteklih let 11](#_Toc532204996)

[Obrazložitev ukrepov na podlagi MERIL za izbiro 12](#_Toc532204997)

[Preglednica po namenih in ukrepih v letu 2019 45](#_Toc532204998)

# Uvod

Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 93/13, 56/15, 102/15, 30/16, 61/17 – GZ in 21/18 – ZNOrg, v nadaljnjem besedilu: Zakon o varstvu okolja) v 128. členu določa, da se v okviru državnega proračuna kot proračunski sklad ustanovi Sklad za podnebne spremembe za sofinanciranje ukrepov za blaženje in prilagajanje posledicam podnebnih sprememb. Z določbami Zakona o spremembah in dopolnitvah Zakona o izvrševanju proračunov Republike Slovenije za leti 2014 in 2015 (Uradni list RS, št. 95/14) je bil na podlagi omenjenega člena Zakona o varstvu okolja Sklad za podnebne spremembe ustanovljen kot proračunski sklad. Enako je določeno v 42. členu Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17 in 13/18 – ZJF-H).

V skladu s 129. členom Zakona o varstvu okolja se prihodki iz prodaje emisijskih kuponov, pridobljeni z dražbo emisijskih kuponov za naprave in operaterje zrakoplovov, porabijo za izvedbo potrebnih ukrepov v EU in tretjih državah, zlasti pa za:

* zmanjšanje emisij toplogrednih plinov, vključno s prispevkom v Svetovni sklad za energetsko učinkovitost in obnovljive vire in v Sklad za prilagajanje, določena v Podnebni konvenciji;
* prilagajanje vplivom podnebnih sprememb, financiranje raziskav in razvoja ter demonstracijskih projektov za zmanjšanje emisij in prilagoditev podnebnim spremembam, vključno s sodelovanjem v pobudah Evropskega strateškega načrta za energetsko tehnologijo in evropskih tehnoloških platform;
* razvoj obnovljivih virov energije za izpolnitev zaveze Skupnosti, da doseže uporabo 20 odstotkov obnovljivih virov energije v končni rabi energije do leta 2020, ter razvoj drugih tehnologij, ki prispevajo k prehodu na varno in trajnostno gospodarstvo z nizkimi emisijami ogljikovega dioksida, in pomoč za izpolnitev zaveze Skupnosti, da bo do leta 2020 energetsko učinkovitost povečala za 20 odstotkov;
* ukrepe za preprečevanje krčenja gozdov in povečanje pogozdovanja ter obnovo gozdov v državah v razvoju, ki so ratificirale Kjotski protokol, prenos tehnologij in omogočanje prilagajanja negativnim učinkom podnebnih sprememb v teh državah;
* zajemanje ogljikovega dioksida v gozdovih Skupnosti;
* okolju varno zajemanje in geološko shranjevanje ogljikovega dioksida, zlasti iz elektrarn na trdno fosilno gorivo ter industrijskih sektorjev in delov sektorjev, vključno v tretjih državah;
* spodbujanje prehoda na promet z nizkimi emisijami in javni promet;
* financiranje raziskav in razvoja energetske učinkovitosti in čistih tehnologij v sektorjih, določenih v predpisu iz četrtega odstavka 118. člena Zakona o varstvu okolja;
* ukrepe, namen katerih je povečanje energetske učinkovitosti in izolacije ali zagotavljanje finančne podpore za obravnavo socialnih vprašanj v gospodinjstvih z nizkim ali srednjim prihodkom;
* kritje administrativnih stroškov sistema trgovanja.

V skladu z določbami tretjega odstavka 128. člena Zakona o varstvu okolja je za upravljanje Sklada za podnebne spremembe pristojno ministrstvo, pristojno za varstvo okolja. Ministrstvo mora v skladu z določbami 129. člena Zakona o varstvu okolja letno poročati pristojnemu organu EU o porabi sredstev prihodkov, pridobljenih na javni dražbi emisijskih kuponov.

V skladu z določbami četrtega odstavka 144. člena Zakona o varstvu okolja lahko minister, pristojen za varstvo okolja, pooblasti Eko sklad, Slovenski okoljski javni sklad (v nadaljnjem besedilu: Eko sklad), da za ministrstvo opravlja naloge ali del nalog v zvezi s sofinanciranjem dejavnosti, ki jih Eko sklad opravlja v javnem interesu. Eko sklad v ta namen sklene pogodbo z ministrstvom, pristojnim za varstvo okolja, v kateri se določijo obseg, namen in pogoji opravljanja nalog Eko sklada oziroma dodeljevanja sredstev. Pogodba vsebuje tudi določbe o obliki dodeljevanja sredstev (na podlagi določb veljavnega Zakona o varstvu okolja in Splošnih pogojev poslovanja Eko sklada), o instrumentih, upravičencih in pooblastilih v zvezi s pripravo javnega poziva, vodenjem in odločanjem ter o poročanju in drugih stranskih obveznostih pogodbenih strank.

# Poraba sredstev v preteklosti in predvideni priliv 2019

V letih 2014, 2015, 2016, 2017 in 2018 so bili iz sredstev Sklada za podnebne spremembe za financiranje predvideni naslednji ukrepi, v mio evrov:

| **UKREP** | **2014** | **2015** | **2016** | **2017** | **2018** |
| --- | --- | --- | --- | --- | --- |
| energetska prenova stavb [[1]](#footnote-2) | 7,45 | 7,2 | 3 | - | - |
| nakup okolju prijaznih avtobusov | 2,5 | 1,846 | 1,8 | 2,8 | 17 |
| izgradnja infrastrukturnih ureditev nedeljive infrastrukture v sklopu gradnje HE na spodnji Savi | / | 6,7 | 16 | - | - |
| zamenjava starih kurilnih naprav z novimi kurilnimi napravami | - | 0,753 | 2,5 | 5 | 15 |
| nakup okolju prijaznih komunalnih vozil | - | - | - | 1 | 4 |
| izgradnja kolesarske infrastrukture | - | - | - | - | 3,5 |
| trajnostna mobilnost območij ohranjanja narave | - | - | - | 1,5 | 1,4 |
| mednarodna razvojna pomoč | - | - | 0,28 | 1,89 | 1,74 |
| tehnična pomoč | do 5% | do 5% | do 5% | do 5% | do 5% |

V zgornji preglednici navedeni zneski ponazarjajo predvidene višine sredstev po namenih in ne dejanskih izplačil sredstev iz Sklada za podnebne spremembe v posameznem letu.

Na dinamiko izplačil vplivajo različni dejavniki. V primeru javnih pozivov Eko sklada je dejanska izvedba del določena v pogodbi s končnim koristnikom nepovratnih sredstev (npr. za enostanovanjske stavbe je rok za izvedbo ukrepa od devet do 24 mesecev, za večstanovanjske stavbe celo od 13 do 24 mesecev, za nakup avtobusov pa je rok vezan na naročilo avtobusa s strani občine pri proizvajalcu in nato od roka dobave, ki je najmanj šest mesecev od naročila). V okviru sredstev tehnične pomoči so bile financirane aktivnosti ozaveščanja in izobraževanja, pripravljene strokovne podlage z različnih področij (učinkovite rabe virov, krožno gospodarstvo, alternativna goriva v prometu, ipd.), izvedeni so bili javni razpisi za nevladne organizacije in občine itd. Celotni seznam izvedenih javnih naročil je dostopen na spletnih straneh MOP.

Prodaja emisijskih kuponov poteka na javnih dražbah na način in pod pogoji, kot jih določa Uredba Komisije (EU) 1031/2010/EU[[2]](#footnote-3), izdana na podlagi Direktive 2009/29/ES. Republika Slovenija se je skupaj s 24 drugimi državami članicami odločila za skupni dražbeni sistem, ki ga v imenu teh držav članic izvaja borza EEX iz Leipziga v Nemčiji. Prodaja emisijskih kuponov poteka na omenjeni način od novembra 2012. Leta 2017 so prilivi od prodaje emisijskih kuponov znašali 25,1 mio evrov. V letu 2017 se je cena emisijskega kupona začela povečevati, v letu 2018 je cena emisijskih kuponov dosegla tudi 25 evrov (v septembru 2018). Cena ostaja volatilna zato je težko natančneje oceniti višino prilivov iz prodaje emisijskih kuponov v letu 2019. Ob upoštevanju, da bo Republika Slovenija v prodajo na javni dražbi v letu 2019 predvidoma ponudila 3,2 milijona ton CO2, smo na podlagi gibanja cene kuponov iz preteklosti letni priliv v letu 2019 ocenili na **62 mio evrov.**

V primeru dviga ali padca povprečne cene emisijskih kuponov, prodanih na javnih dražbah (nad ali pod 20 evrov na tono CO2) in posledično večjih ali manjših prilivov v Sklad za podnebne spremembe se ponovno prouči program porabe sredstev Sklada za podnebne spremembe. V primeru nezadostnih prilivov za že prevzete obveznosti se v skladu z dejanskimi prilivi prilagodi izvajanje pogodb.

# MERILA za DOLOČITEV UPRAVIČENIH NAMENOV porabe sredstev sklada ZA PODNEBNE SPREMEMBE

Upravičeni nameni porabe sredstev Sklada za podnebne spremembe so določeni predvsem na podlagi prednostnih nalog iz **Operativnega programa zmanjšanja emisij toplogrednih plinov do leta 2020 (OP TGP 2020). OP TGP 2020** je izvedbeni načrt ukrepov za doseganje pravno zavezujočega cilja Slovenije za zmanjšanje emisij toplogrednih plinov do leta 2020 iz tako imenovanega Podnebno-energetskega paketa po Odločbi 2009/406/ES[[3]](#footnote-4).Emisije toplogrednih plinov se v Sloveniji do leta 2020 na podlagi omenjene odločbe ne smejo povečati za več kot štiri odstotke glede na leto 2005.

Navedeni operativni program se osredotoča na področja oziroma sektorje, ki imajo največje deleže v emisijah toplogrednih plinov v sektorjih, ki niso vključeni v shemo trgovanja z emisijskimi kuponi,to so emisije iz rabe goriv za ogrevanje stavb, emisije iz prometa, kmetijstva in ravnanja z odpadki. Operativni program določa temeljne cilje, načela, prednostne naloge in usmeritve za ukrepanje v Sloveniji na področju blaženja podnebnih sprememb do leta 2020 s pogledom do leta 2030. Ukrepi, določeni v navedenem krovnem programskem dokumentu, so ključni del programa za spreminjanje Slovenije v gospodarstvo, ki je gospodarno z viri, zeleno in konkurenčno nizkoogljično ter ki v celoti ločuje gospodarsko rast od emisij toplogrednih plinov: izboljšuje učinkovitost rabe virov, znižuje toplogredne pline, z učinkovitostjo in inovacijami izboljšuje konkurenčnost ter spodbuja rast in zaposlenost.

Ključni proračunski vir financiranja ukrepov, določenih v omenjenem programu, so prav sredstva Sklada za podnebne spremembe.

Upravičeni nameni porabe sredstev Sklada za podnebne spremembe za vse namene v skladu z Zakonom o varstvu okolja se določijo na podlagi meril:

* MERILO PRISPEVEK K CILJEM NA PODROČJU PODNEBNIH SPREMEMB: izvedba ukrepov omogoča doseganje ciljev in obveznosti Republike Slovenije na področju podnebnih sprememb, prednostno na področjih, ki jih določa evropska zakonodaja in na katerih ima Republika Slovenija zaostanke pri izvajanju;
* MERILO IZPOLNJEVANJE MEDNARODNIH OBVEZNOSTI: izpolnjevanje mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili 4. člena Okvirne konvencije Združenih narodov o spremembi podnebja[[4]](#footnote-5) o zagotovitvi ustrezne finančne in tehnične pomoči za mednarodne podnebne aktivnosti na področju podnebnih sprememb, še zlasti za zmanjševanje emisij toplogrednih plinov in prilagajanje podnebnim spremembam v manj razvitih državah; druge mednarodne obveznosti v okviru EU in mednarodnih organizacij;
* MERILO DODANA VREDNOST: dopolnjuje ustrezne ukrepe iz Operativnega programa za izvajanje evropske kohezijske politike v obdobju 2014–2020 in iz drugih sektorskih programov in načrtov;
* MERILO DOSEGANJE SINERGIJ: večstranski učinek izvedbe ukrepov na domače gospodarstvo (opravljanje storitev, industrijska proizvodnja, zaposlovanje v majhnih in srednje velikih podjetjih, nova delovna mesta) in sektorje;
* MERILO UČINKOVITOST: zmanjševanje stroškov v gospodarstvu in javnem sektorju za rabo energije in naravnih virov; za rabo energije prebivalstvu in energetske revščine socialno šibkih skupin prebivalstva;
* MERILO PRIPRAVLJENOST UKREPOV ZA IZVEDBO: ukrep oziroma projekt se lahko začne izvajati takoj po sprejetju programa.

# upravičeni nameni porabe sredstev sklada ZA PODNEBNE SPREMEMBE v letu 2019

Program porabe sredstev Sklada za podnebne spremembe v letu 2019 vključuje naslednje upravičene namene porabe sredstev:

## Sodelovanje z gospodarstvom

Zadnje vrednosti kazalnika emisijska produktivnost, ki opisuje, koliko BDP ustvarimo za vsak kilogram emisij TGP, za leto 2016 kažejo, da je rast gospodarske aktivnosti temeljila na povečanju emisij. Čeprav se je emisijska produktivnost od leta 2005 izboljšala za 33 %, pa je bila rast emisij v letu 2016 večja od gospodarske rasti, kar je v nasprotju z zastavljenimi cilji. Cilj OP TGP 2020 je z izvajanjem ukrepov zmanjševanja emisij TGP zagotoviti trajnostno rast gospodarstva. Prehod v nizkoogljično družbo ob hkratnem povečevanju konkurenčnosti gospodarstva in varnosti oskrbe z energijo mora zato temeljiti na inovacijah ter spodbujanju trajnostne potrošnje in proizvodnje. Nizkoogljično krožno gospodarstvo je ključno za dolgoročno zmanjševanje emisij TGP, saj ukrepi glede krožnega gospodarstva in učinkovite rabe virov močno povečujejo razvojno-okoljske možnosti.

Za spodbuditev prehoda v nizkoogljično in podnebno odporno družbo v sodelovanju z gospodarstvom se bosta v letu 2019 izvedla dva ukrepa. Finančne spodbude za podjetja za naložbe v trajnostno mobilnost bodo dopolnile poziv Eko sklada za naložbe v obnovljive vire energije in učinkovito rabo energije (OVE in URE), ukrep Subvencije za neposredne tuje in domače investicije pa bo ponudil podjetjem subvencije za naložbe, ki bodo dolgoročno omogočale prehod Slovenije v nizkoogljično in podnebno odporno gospodarstvo.

**Višina sredstev po ukrepih:**

|  |  |
| --- | --- |
| do 4 mio | [Finančne spodbude za podjetja za naložbe v trajnostno mobilnost](#gosp_TM) |
| do 10 mio | [Subvencije za domače in tuje začetne investicije v dejavnosti, pomembne za prehod v nizkoogljično, krožno in podnebno odporno gospodarstvo](#gosp_TDNI) |
| do 4 mio | [Podpora prehodu v krožno, nizkoogljično in podnebno odporno gospodarstvo](#gosp_SME) |
| **skupaj:** | **do 18 mio** |

## Zmanjševanje emisij v prometu

OP TGP 2020 v skladu s cilji Odločbe 406/2009/ES predvideva pomembna znižanja emisij v sektorju promet, saj promet ustvari dobrih 50 odstotkov emisij toplogrednih plinov izven ETS-sektorja. Hkrati je promet tudi pomemben vir onesnaževal zunanjega zraka in hrupa ter stroškov za prebivalstvo, zato je nujno treba spodbuditi hitrejši prehod na bolj trajnostno mobilnost. Emisije TGP v sektorju promet v letu 2016 so se glede na preteklo leto povečale za 7 %, kar je izrazito več od rasti BDP v Sloveniji v tem letu (3,1 %). To kaže na odsotnost razkoraka in oddaljevanje od cilja zniževanja emisij v tem sektorju. Promet je edini sektor, v katerem so se emisije v obdobju 2005−2016 povečale, in sicer za 28,7 %. Izpolnjevanje cilja v letu 2020 je v tem sektorju negotovo.

Zato se v letu 2019 predvidevata nadaljevanje v preteklih letih začetih ukrepov, tudi tistih, ki potekajo v okviru Eko sklada. Ob tem se predvideva umestitev nekaterih novih projektov predvsem na področju spodbujanja razvoja trga alternativnih goriv v prometu.

**Višina sredstev po ukrepih:**

|  |  |
| --- | --- |
| do 10 mio | [Nakup novih vozil za prevoz potnikov](#promet_bus) |
| do 3 mio | [Spodbujanje trajnostne mobilnosti območij ohranjanja narave](#promet_narava) |
| do 2 mio | [Spodbujanje razvoja trga alternativnih goriv v prometu](#promet_AG) |
| do 6,5 mio | [Ureditev in izgradnja kolesarske infrastrukture](#promet_koles) |
| **skupaj:** | **do 21,5 mio** |

## Spodbujanje rabe obnovljivih virov energije

Doseganje ciljev na področju obnovljivih virov energije (OVE) prispeva k doseganju ciljev na področju zmanjševanja emisij TGP. Emisije TGP iz gospodinjstev so le manjši del (leta 2016 7,8 %, emisije iz storitvenih dejavnosti pa 4,2 % vseh emisij izven ETS-sektorja, skupno torej 12 %), vendar povečujejo zaostanek pri doseganju indikativnega sektorskega cilja OP TGP 2020. Vzrok za nedoseganje indikativne sektorske ciljne vrednosti so v stanovanjskem in tudi javnem sektorju, na kar kažejo vrednosti kazalcev za spremljanje izvajanja OP TGP[[5]](#footnote-6). Ukrepi na področju energetske učinkovitosti (učinkovite rabe energije – URE) so v pristojnosti Ministrstva za infrastrukturo, ki sofinancira ukrepe URE pravnih in fizičnih oseb prek Eko sklada ter ukrepe javnega sektorja in investicij v URE javnega sektorja iz evropskih sredstev. Sredstva Sklada za podnebne spremembe bodo tako v letu 2019 namenjena le za naložbe v trajnostno leseno gradnjo, ki bo dolgoročno in širše lahko prispevala k znižanju emisij TGP s shranjevanjem CO2 v lesu in nižjega ogljičnega odtisa. Ob tem bodo sredstva namenjena tudi podpori infrastrukturnih ureditev na območju DPN za HE Mokrice.

**Višina sredstev po ukrepih**:

|  |  |
| --- | --- |
| do 15 mio | [Trajnostna lesena gradnja](#OVE_les) |
| do 5 mio | [Izgradnja dela ureditev HE Mokrice](#OVE_HE) |
| **skupaj:** | **do 20 mio** |

## Prilagajanje podnebnim spremembam

Projekt »Ocene podnebnih sprememb v Sloveniji do konca 21. stoletja«, ki ga je izvedla Agencija RS za okolje, konec leta 2018 kaže prve projektne rezultate o vplivih podnebnih sprememb v Sloveniji. Ti omogočajo nadaljnje stalno zagotavljanje in sporočanje podnebnih storitev oziroma informacij o podnebnih razmerah in pričakovanih spremembah podnebja, ki so prirejene za posebne namene uporabnikov in oblikovane v njim prijazni obliki, ki omogoča preprosto nadaljnjo uporabo. Za ustrezno pripravo sektorjev na pričakovane vplive podnebnih sprememb je predvidena priprava ocen in načrtov prilagajanja podnebnim spremembam v okviru tehnične pomoči. V nekaterih primerih, kjer so te ocene in ukrepi že znani, kot npr. glede ohranjanja biotske raznovrstnosti, se lahko začne izvajanje ukrepov (obvladovanje vplivov podnebnih sprememb na mokrišča v upravljanih zavarovanih območjih; preprečevanje in obvladovanje vnosa in širjenja invazivnih tujerodnih vrst). Ob tem je del namena v okviru prilagajanja podnebnim spremembam tudi zagotoviti, da se na že zaznane posledice v obliki povečane pogostosti in intenzivnosti ekstremnih vremenskih pojavov tudi ustrezno odzovemo, zato je predviden tudi ukrep sofinanciranja programov odprave posledic naravnih nesreč.

**Višina sredstev po ukrepih**:

|  |  |
| --- | --- |
| do 3,35 mio | [Izvajanje ukrepov za ohranjanje biotske raznovrstnosti](#prilag_narava) |
| do 22,2 mio | [Sofinanciranje programov odprave posledic naravnih nesreč](#prilag_NN) |
| do 0,5 mio | [Izgradnja in obnova večnamenskih akumulacij](#prilag_akum) |
| **skupaj:** | **26,05 mio** |

## Raziskave, razvoj in inovacije

V skladu z OP TGP 2020 je podpora raziskavam in inovacijam eno od treh področij, na katero so osredotočeni ukrepi za spodbujanje zelene rasti gospodarstva. Spodbujanje inovacij je med ključnimi usmeritvami v okviru Cilja 8 Nizkoogljično krožno gospodarstvo v Strategiji razvoja Slovenije 2030. Aktivnosti OP TGP 2020 in SRS 2030 je smiselno povezati s pripravami Slovenije na črpanje sredstev Sklada za inovacije EU (*Innovation Fund*). To je ključni ukrep Evropske unije za podporo inovacijam na področjih nizkoogljičnih tehnologij v naslednjem programskem obdobju. V sklad se bo prenesel neporabljeni del sredstev iz predhodnega instrumenta (NER 300, v katerem Slovenija ni sodelovala), nato se bo v obdobju 2021 – 2017 vanj natekala kupnina iz prodaje emisijskih kuponov – po prvih ocenah skupno 6 milijard evrov. Podrobna pravila za novi sklad še niso bila sprejeta, novi sklad je okvirno določen z ustrezno direktivo, sprejeto marca letos (Direktiva (EU) 2018/410 EP in Sveta), podrobna pravila pa bo opredelil delegirani akt, ki ga komisija predvidoma sprejme do konca 2018 in začne veljati v letu 2019. Delegirani akt bo opredelil tudi področja nizkoogljičnih tehnologij, kjer bo podpora namenjena inovacijskim projektom. Začetek delovanja sklada je predviden v letu 2020.

V okviru ukrepa »raziskave, razvoj in inovacije« bo podpora prednostno namenjena projektom za razvoj, pilotni preizkus in demonstracijo nizkoogljičnih tehnologij ter storitev z možnostjo znatnih prihrankov pri emisijah TGP in hkrati pomembnega zmanjšanja okoljskega (ekološkega) odtisa s sočasnimi pozitivnimi učinki na ekonomsko in socialno razsežnost trajnostnega razvoja, zlasti glede nadgradnje v večje projekte, predvidoma upravičene za kandidiranje za sredstva Sklada za inovacije EU. V okviru tega ukrepa bo podpora lahko dodeljena prek javnega razpisa oziroma javnega naročila raziskovalnim, razvojnim in inovacijskim organizacijam ter gospodarskim družbam v javnem in zasebnem sektorju za sofinanciranje razvojno-inovacijskih, pilotnih in demonstracijskih projektov na področjih nizkoogljičnih tehnologij in storitev ter prilagajanja na podnebne spremembe, v okviru pilotnih in demonstracijskih projektov pa tudi drugim partnerjem in udeležencem v projektih.

V okviru namena spodbujanja raziskav bodo še naprej zagotovljena sredstva za raziskovalni projekt pod naslovom GEOFOOD (*Geothermal Energy for Circular Food Production* - geotermalna energija za pridelovanje hrane). Cilj projekta je zagotoviti uporabnost geotermalne energije za sistem krožne proizvodnje hrane. Model, razvit v okviru projekta, bo uporabljen tudi za načrtovanje sistemov, ki uporabljajo geotermalno toploto na območju Slovenije.

**Višina sredstev po ukrepih**:

|  |  |
| --- | --- |
| do 3 mio | [Podpora RRI na področju podnebnih sprememb](#RRI) |
| **skupaj:** | **do 3 mio** |

## Podpora nevladnim organizacijam in širši civilni družbi

V okviru tega namena bo ukrep Programsko sofinanciranje nevladnih organizacij prek javnega razpisa nevladnim organizacijam nudil sofinanciranje projektov v okviru programov s področja podnebnih sprememb, v katerih bodo predlagane rešitve na področju ozaveščanja, izobraževanja in usposabljanja za prehod v družbo, ki bo z viri gospodarna, zelena, podnebno odporna in konkurenčno nizkoogljična, ter za informiranje o koristih blaženja podnebnih sprememb in prilagajanja nanje ter praktičnih vidikih izvajanja ukrepov, vključno z izvajanjem inovativnih, pilotnih in demonstracijskih ukrepov za blaženje podnebnih sprememb in prilagajanje nanje.

Poseben del namena predstavlja ukrep, namenjen širši civilni družbi za vključevanje v domače in tuje aktivnosti na področju blaženja podnebnih sprememb in prilagajanje nanje. V okviru poziva bo predlagano sofinanciranje različnih aktivnosti s področja podnebnih sprememb, kot so udeležbe na konferencah, seminarjih in drugih dogodkih, izobraževanja in usposabljanja, priprava brošur, zloženk in drugega informativnega gradiva, izvajanje aktivnosti za povezovanje in sodelovanje.

**Višina sredstev po ukrepih**:

|  |  |
| --- | --- |
| 2,3 mio | [Sofinanciranje nevladnih organizacij](#NVOCD_NVO) |
| 0,5 mio | [Podnebne aktivnosti širše civilne družbe](#NVOCD_CD) |
| **skupaj:** | **do 2,8 mio** |

## Mednarodna podnebna razvojna pomoč

Finančna pomoč državam v razvoju je bila ena od ključnih zahtev številnih držav pri pripravi novega svetovnega podnebnega sporazuma. Ker je svetovni sporazum nujni pogoj za učinkovito obvladovanje podnebnih sprememb, je pomembno, da razvite države pogodbenice v okviru svojih zmožnosti prispevajo svoj del k podnebni razvojni pomoči. EU in države članice so svoje stališče glede podnebnega financiranja izrazile v sklepih Sveta EU in Sveta EU za okolje, ki jih je podprla tudi Republika Slovenija. EU in države članice ter druge razvite države sveta so se v okviru pogajanj za nov podnebni sporazum zavezale, da bodo dodatna sredstva skušale zagotoviti do leta 2020 v skladu z zmožnostmi posameznih razvitih držav.

Slovenija bo v letu 2019 zagotovila dodatna sredstva za podnebno razvojno pomoč. Del bo namenjen sofinanciranju projektov v skladu z Zakonom o mednarodnem razvojnem sodelovanju in humanitarni pomoči Republike Slovenije. Hkrati bodo prvič zagotovljena sredstva za vplačila v mednarodni sklad, ustanovljen z namenom financiranja podnebnih razvojnih projektov, Zeleni podnebni sklad (*Green Climate fund*, GCF), v višini 1 mio evrov.

**Višina sredstev po ukrepih**:

|  |  |
| --- | --- |
| do 2 mio | [Mednarodni podnebni projekti](#MPP_CMSR) |
| do 1 mio | [Vplačila v Zeleni podnebni sklad](#MPP_GCF) |
| **skupaj:** | **do 3 mio** |

## Sofinanciranje projektov LIFE

Sredstva podnebnega sklada bodo kot doslej namenjena sofinanciranju tradicionalnih in integralnih projektov, za katere je Evropska komisija odobrila sofinanciranje iz programa LIFE, ki od leta 2016 omogoča tudi prijavo projektov s področja podnebnih sprememb. Pogoji za dodelitev sredstev iz Sklada za podnebne spremembe so, da je projektni predlog za sofinanciranje z odločbo potrdila Evropska komisija; da je upravičenec (nosilec projekta) z Evropsko komisijo sklenil pogodbo o sofinanciranju; in da je sofinanciranje namenjeno akcijam projekta iz podprograma »podnebni ukrepi«, ki se bodo izvajali na ozemlju Republike Slovenije. Sredstva se bodo porabljala v skladu s sklenjenimi pogodbami do izteka njihove veljavnosti. Pogodbe se bodo sklepale za različna obdobja ter bodo časovno usklajene s pogodbami med Evropsko komisijo in upravičenci projektnih predlogov. Tradicionalni projekti bodo sofinancirani v višini do 20 % upravičenih stroškov kakor doslej. Sofinanciranje je predvideno tudi za projekte, za katere bo Evropska komisija odobrila sofinanciranje na podlagi razpisa v letu 2019. Doslej sta bili podpisani pogodbi za dva odobrena podnebna projekta: LIFE ViVaCCAdapt in LIFE Podnebna pot 2050.

Integralni projekt LIFE IP CARE4CLIMATE je projekt, ki se bo izvajal od 1. 1. 2019 do 31. 12. 2026, pri čemer je v celotnem obdobju delež Ministrstva za okolje in prostor kot vodilnega partnerja projekta 18,85 milijona evrov, v letu 2019 pa je ta delež do 3,2 milijona evrov.

**Višina sredstev za ukrep**:

|  |  |
| --- | --- |
| do 3,2 mio | [Integralni projekt LIFE CARE4CLIMATE](#LIFE_IP) |
| **skupaj:** | **do 3,2 mio** |

## Tehnična pomoč

Tehnična pomoč je namenjena pripravi potrebnih strokovnih podlag v podporo izvajanju ukrepov oziroma strateških in izvedbenih aktov ter zakonodaje s področja zmanjševanja emisij toplogrednih plinov in prilagajanja podnebnim spremembam.

Zlasti so upravičeni nameni v podporo projektom in ukrepom na področju ozaveščanja, usposabljanja, izobraževanja, za pripravo podnebnih projekcij, scenarijev, vzpostavitev metodologij, pripravo strokovnih analiz, sortirnih in drugih analiz, strategij, akcijskih načrtov, ocen tveganj in drugih strokovnih podlag za načrtovanje ukrepov in instrumentov, za pripravo sprememb zakonodaje in stališč ter za presojo izvedbe in učinkovitosti oziroma učinkov ukrepov, predlogov strateških in izvedbenih aktov ter stališč države; za vzpostavitev, posodobitev in vzdrževanje spletnih portalov, zbirk podatkov, priročnikov, brošur, priporočil in smernic. Upravičeni nameni so tudi vse nujno potrebne aktivnosti za pripravo ukrepov in projektov, kot so stroški organizacije delavnic, srečanj, mednarodnih konferenc, posvetov ipd.

**Višina sredstev in namen**: tehnična pomoč – do 5 % sredstev sklada (skupaj v 2019: 3,1 mio evrov).

## Administrativni stroški

Ministrstvo za okolje in prostor je v skladu z določbami 128. člena Zakona o varstvu okolja pristojno za upravljanje sistema trgovanja z emisijskimi kuponi. V okviru teh pristojnosti bodo sredstva Sklada za podnebne spremembe namenjena za plačilo:

* stroškov opravljanja nalog uradnega dražitelja, ki jih na podlagi pogodbe v skladu z določbami 127. člena Zakona o varstvu okolja opravlja Slovenska izvozna in razvojna banka d. d.;
* stroškov Eko sklada za izvedbo javnih razpisov/pozivov po tem programu (po pogodbi);
* prenova in posodobitev informacijskega sistema Slovenske akreditacije (IS SA).

Za plačilo stroškov Eko sklada, vključno z ustreznim deležem stroškov prenove informacijskega sistema (investicijskih stroški) je predvideno do 900.000 evrov letno, za opravljanje nalog uradnega dražitelja pa do 30.000 evrov letno. Za plačilo IS SA je predvideno 123.040 evrov v letu 2019.

## Zagotavljanje skladnosti z Odločbo št. 406/2009/ES

Čeprav namerava Republika Slovenija obveznost zmanjšanja emisij toplogrednih plinov do leta 2020 doseči z izvedbo domačih ukrepov zmanjšanja emisij toplogrednih plinov, določenih v OP TGP 2020, ki ga je Vlada RS sprejela decembra 2014, je v primeru neizvedbe teh in nezagotavljanja izpolnjevanja obveznosti v posameznem letu treba zagotoviti sredstva za zagotavljanje skladnosti z Odločbo 406/2009/ES[[6]](#footnote-7). V skladu z določili te odločbe bo Slovenija za zagotavljanje skladnosti lahko uporabila enote CER in ERU in/ali enote AEA (enote dodeljenih količin emisij). Enote CER/ERU je mogoče pridobiti na trgu emisijskih kuponov, medtem ko je enote AEA mogoče pridobiti samo pri drugih državah članicah, saj zakonodaja ne predvideva posrednikov.

Ocene potrebnih sredstev še ni mogoče podati, zdaj emisijske evidence kažejo, da Republika Slovenija letne cilje na področju emisij TGP dosega in za zdaj tudi znatno presega. Emisije TGP v letu 2016 so bile za 9 % nižje od dovoljenih. Projekcije kažejo, da bo Republika Slovenija dosegla tudi cilje do leta 2020, določene na podlagi Odločbe 406/2009/ES, tj. največ 4 % povečanje emisij TGP glede na leto 2005.

## Druga namenska poraba

V okviru tega namena se predvideva izvajanje nepredvidenih vsebin, ki se lahko financirajo iz Sklada za podnebne spremembe na podlagi 129. člena Zakona o varstvu okolja v višini do 3 mio evrov. Vsebino ukrepa sprejme vlada na predlog ministra, pristojnega za okolje, z uvrstitvijo projekta v Načrt razvojnih programov. Sredstva so rezervirana na evidenčnem projektu, zato za uvrstitev novih projektov iz tega naslova v Načrt razvojnih programov ni treba spremeniti Programa porabe sredstev Sklada za podnebne spremembe za leto 2019.

## Prenos iz Programov porabe preteklih let

V okviru tega namena bo zagotovljeno nadaljnje financiranje ukrepov, ki so bili predvideni v programih porabe Sklada za podnebne spremembe v letih pred letom 2019. Vsebine ukrepov so bile že opredeljene v programih in uvrščene v Načrt razvojnih programov. Sredstva so rezervirana za izplačila, gre samo za prenos izplačil v letu 2019, zato novih projektov ni treba uvrstiti v Načrt razvojnih programov ali dodatno obrazložiti porabe po ukrepih iz Programa porabe sredstev Sklada za podnebne spremembe za leto 2019.

# Obrazložitev ukrepov na podlagi MERIL za izbiro

|  |  |  |  |  |  |
| --- | --- | --- | --- | --- | --- |
| Namen: Sodelovanje z gospodarstvom | | | | | |
| Opis ukrepa: Finančne spodbude za podjetja za naložbe v trajnostno mobilnost | | | | | |
| Na Eko skladu so v oktobru 2018 objavili javni poziv, v katerem finančne spodbude (tako v obliki nepovratnih sredstev kot kredita s subvencionirano obrestno mero) dodeljujejo po pravilu pomoči *»de minimis«* (do 200.000 EUR) za nove naložbe učinkovite rabe in rabe obnovljivih virov energije na območju Republike Slovenije. To je prvi tovrstni poziv za podjetja, sredstva za naložbe so zagotovljena v okviru prispevka za energetsko učinkovitost in se namenjajo za ukrepe učinkovite rabe energije v stavbah, učinkovite rabe električne energije, rabe odpadne toplote v procesih ter povečanje rabe obnovljivih virov energije. Več na spletni strani https://www.ekosklad.si/pravne-osebe/javne-objave/prikazi/publicationID=33.  Pomembno je dodatno zagotoviti sredstva za ukrepe s področja trajnostne mobilnosti, ki bi spodbudila tudi prehod na trajnostno mobilnost v zasebnem sektorju in s tem prispevala k zmanjševanju emisij v sektorju promet. Predvideva se dopolnitev zgoraj navedenega poziva Eko sklada v letu 2019 z novimi upravičenimi naložbami v ukrep ali več v nadaljevanju navedenih ukrepov, ki se bodo začeli izvajati po oddaji vloge za pridobitev finančne spodbude po tem javnem pozivu, kot na primer:  T - uvedba sistema upravljanja mobilnosti (izdelava mobilnostnega načrta in njegovo izvajanje);  U - investicije v prenovo ali gradnjo parkirišč in postaj za kolesa ali varovanih in pokritih kolesarnic ali postaj za javno izposojo koles;  V - investicije v postavitev polnilnic za vodik, električnih polnilnic za prihode na delo z električnimi vozili in/ali vozili na vodik ali za uporabo službenih električnih vozil in/ali vozil na vodik ter s tem povezanih investicij (sistema za shranjevanje energije iz naložb v naprave za samooskrbo z električno energijo);  Z - prikazovalnikov najbližjih postajališč in odhodov avtobusov, registratorjev trajnostnega prihoda na delo, koles (navadnih in električnih), električnih cestnih turističnih vlakov in drugih s spodbujanjem kolesarjenja, hoje ali javnega prevoza povezanih investicij. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 4 mio evrov | Eko sklad, MzI | število izvedenih naložb | emisije TGP iz prometa | direktor Eko sklada | priprava pogodbe z Eko skladom |
| Merilo 1: prispevek k ciljem na področju podnebnih sprememb (označite): | | | **blaženje** | prilagajanje | blaženje in prilagajanje |
| Izvedba ukrepov omogoča doseganje ciljev in obveznosti Republike Slovenije na področju podnebnih sprememb, prednostno na področjih, ki jih določa evropska zakonodaja in na katerih ima Republika Slovenija zaostanke pri izvajanju, tj. v sektorju promet.  Ocena prispevka k zmanjševanju emisij toplogrednih plinov:  Ocene ukrepov, ki pomenijo kombinacijo izogibanja in preusmeritve potovanj z avtomobilom, bi lahko prispevale več kot 20 % k zmanjšanju emisij TGP glede na BAU-scenarij po nekaterih ocenah. Ker gre za sklop povezanih ukrepov, je ocena o znižanju emisij vezana na število izvedenih naložb.  Izboljšana infrastruktura pripomore k povečanju trajnostne mobilnosti. Po izračunih Evropske agencije za okolje iz leta 2013 z menjavo sredstev prevoza dosežemo velike učinke pri zmanjšanju emisij TGP. Z izbiro kolesa namesto osebnega avtomobila prihranimo 104 g CO2 na vsak potniški kilometer (PK), z izbiro električnega vlaka prihranimo 90 g CO2/PK, z izbiro avtobusa 36 g CO2/PK ter z izbiro električnega avtomobila prihranimo več kot 50g CO2/ PK. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom, še zlasti za zmanjševanje emisij toplogrednih plinov v sektorju promet. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje ukrepe iz Operativni program za izvajanje evropske kohezijske politike v obdobju 2014–2020 (OP EKP) v okviru prednostne osi za spodbujanje nizkoogljičnih strategij za vse vrste območij, zlasti za mestna območja, vključno s spodbujanjem trajnostne večnačinovne urbane mobilnosti in ustreznimi omilitvenimi prilagoditvenimi ukrepi, omogoča financiranje ukrepov trajnostne mobilnosti. V tekočem programskem obdobju je Ministrstvo za infrastrukturo že sofinanciralo izdelavo celostnih prometnih strategij občin, ureditev oziroma gradnjo površin za pešce, kolesarsko infrastrukturo, sistem P + R (parkiraj in se pelji) in ureditev postajališč javnega prevoza. Sredstva za te naložbe so zagotovljena le v manjšem obsegu kot dopolnitev vrzeli v obstoječih infrastrukturnih omrežjih za trajnostno mobilnost v mestnih naseljih. Poleg ustreznih infrastrukturnih razmer za trajnostno mobilnost se izvajajo ustrezni ukrepi za upravljanje mobilnosti, kot na primer trajnostna parkirna politika, izdelava mobilnostnih načrtov za ustanove, zelena mestna logistika in izobraževalno-informativne dejavnosti o trajnostni mobilnosti. Smernice za pripravo mobilnostnih načrtov bodo predstavljene v februarju 2019.  Namen ukrepa sofinanciranje aktivnosti podjetij na področju zniževanja emisij v prometu je torej dopolniti naložbe v javno infrastrukturo z naložbami podjetij, torej ukrepe na strani ponudbe (trajnostnih potovanj) dopolniti z ukrepi na strani povpraševanja za koriščenje trajnostne mobilnosti. | | | | | |
| Merilo 4: doseganje sinergij | | | **da** | ne | neopredeljeno |
| Ukrep ima sinergijske učinke s politikami na področju spodbujanja zdravja, kakovosti zunanjega zraka in gospodarske aktivnosti podjetij, ki bodo z navedenimi ukrepi zagotavljala bolj kakovostna delovna mesta in s tem povečevala svetovno konkurenčnost. | | | | | |
| Merilo 5: učinkovitost | | | **da** | ne | neopredeljeno |
| Ukrep bo spodbujal energetsko in stroškovno učinkovitost z zmanjševanjem stroškov:  – gospodarstva in javnega sektorja za rabo energije in naravnih virov;  – države za bolniško odsotnost zaradi vpliva trajnostne mobilnosti na zdravje ljudi in zaradi zmanjšanja kazni za prekoračitve števila dni s preseženimi vrednostmi onesnaževal zunanjega zraka;  – za dnevno mobilnost prebivalstvu, s čimer se bo zmanjšala tudi energetska revščina socialno šibkih skupin prebivalstva. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Ukrep se že izvaja prek Eko sklada, zato se lahko že obstoječi poziv le dopolni in razširi ter je tako sredstva mogoče razpisati in dodeliti že v letu 2019. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Sodelovanje z gospodarstvom | | | | | |
| Opis ukrepa: Subvencije za domače in tuje začetne investicije v dejavnosti, pomembne za prehod v nizkoogljično, krožno in podnebno odporno gospodarstvo | | | | | |
| V februarju 2018 je bil sprejet Zakon o spodbujanju investicij (Uradni list RS, št. 13/18), na podlagi katerega se dodeljujejo subvencije za neposredne tuje in domače investicije. Za potrebe prehoda v nizkoogljično gospodarstvo, ki bo tudi odporno na vplive podnebnih sprememb, je nujno spodbuditi investicije, ki bodo ta prehod omogočile. Sredstva sklada za podnebne spremembe se namenjajo subvencijam za začetne investicije v dejavnosti, ki so pomembne za prehod v nizkoogljično, krožno in podnebno odporno gospodarstvo. Za doseganje dolgoročnih ciljev na področju podnebnih sprememb so pomembne predvsem naložbe v proizvodnjo:  – z lesom (npr. lesenih izdelkov in polizdelkov),  – na področju alternativnih goriv v prometu (npr. proizvodnja električnih vozil, vodika),  – za zmanjševanje pritiskov na okolje (npr. proizvodnja filtrov prašnih delcev). | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 10 mio € | MGRT, MOP, SPIRIT Slovenija | število podprtih investicij | znižanje emisij TGP,  znižanje pritiskov na okolje | minister MGRT, MOP | registrirana shema državnih pomoči |
| Merilo 1: prispevek k ciljem na področju podnebnih sprememb (označite) | | | blaženje | prilagajanje | **blaženje in prilagajanje** |
| Izvedba ukrepov omogoča doseganje dolgoročnih ciljev in obveznosti Republike Slovenije na področju podnebnih sprememb. Ocena učinka naložbe ni opredeljena, ker gre za dolgoročno zmanjšanje emisij toplogrednih plinov in odpornost na vplive podnebnih sprememb. Naložba prispeva k ciljem na področju prilagajanja z zniževanjem pritiskov na okolje in krepitvijo konkurenčnosti. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom, še zlasti za zmanjševanje celotnih emisij države v okviru EU ETS in državnih obveznosti. | | | | | |
| Merilo 3: dodane vrednosti | | | **da** | ne | posredno |
| Ukrep dopolnjuje sredstva za investicije, ki jih država namenja po Zakonu o spodbujanju investicij. | | | | | |
| Merilo 4: doseganje sinergij | | | **da** | ne | neopredeljeno |
| Ukrep ima sinergijske učinke s politikami na področju spodbujanja gospodarskega razvoja, zdravja in kakovosti zunanjega zraka, saj bodo podjetja z navedenimi ukrepi zagotavljala nižje emisije v sektorju industrija ter s tem povečevala svetovno konkurenčnost Slovenije. | | | | | |
| Merilo 5: učinkovitost | | | da | ne | neopredeljeno |
| Ukrep bo spodbujal energetsko in stroškovno učinkovitost z zmanjševanjem stroškov gospodarstva in javnega sektorja za rabo energije in naravnih virov. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Razpis bo lahko pripravljen takoj, ko bodo sredstva zagotovljena. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Sodelovanje z gospodarstvom | | | | | |
| Opis ukrepa: Podpora prehodu v krožno, nizkoogljično in podnebno odporno gospodarstvo | | | | | |
| Slovenija je po izračunih UMAR pod povprečjem EU, ko gre za tri vrste produktivnosti: snovne, energetske in emisijske. Snovna in emisijska produktivnost sta tudi dva od treh kazalnikov, s katerimi bomo spremljali učinkovitost izvajanja Strategije razvoja Slovenije 2030 pri cilju 8 Nizkoogljično krožno gospodarstvo. Rezultati raziskave Eurobarometer z naslovom SMEs, Resources Efficiency and Green Markets, ki je bila med majhnimi in srednje velikimi podjetji (MSP) opravljena septembra 2017, kažejo, da bi slovenska podjetja za dvig snovne učinkovitosti najbolj potrebovala nepovratna sredstva in/ali subvencije. Podobno so podjetja odgovorila na vprašanje, kakšna podpora bi bila koristna pri trženju zelenih izdelkov in storitev. Kar 44 % slovenskih anketirancev bi želelo finančno spodbudo za razvoj izdelkov, storitev ali novih proizvodnih procesov (EU28: 28 %). Za potrebe prehoda v krožno, nizkoogljično gospodarstvo, ki bo tudi odporno na vplive podnebnih sprememb, je zato pomembno podpreti tudi MSP, zadruge, samostojne podjetnike in druge pravne osebe v zasebnem in javnem sektorju, ki bodo ta prehod omogočili. Sredstva Sklada za podnebne spremembe bodo namenjena za razvoj novih proizvodov, storitev in/ali poslovnih modelov za dosego dolgoročnih ciljev na področju podnebnih sprememb prek javnega razpisa ali poziva. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 4 mio | MOP | število novih proizvodov, storitev in poslovnih modelov | znižanje emisij TGP,  znižanje pritiskov na okolje | minister MOP | prijava sheme državnih pomoči |
| Merilo 1: prispevek k ciljem na področju podnebnih sprememb (označite) | | | blaženje | prilagajanje | **blaženje in prilagajanje** |
| Izvedba ukrepov omogoča doseganje dolgoročnih ciljev in obveznosti Republike Slovenije na področju podnebnih sprememb. Ocena učinka naložbe bo opredeljena v času prijave na razpis. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom, še zlasti za zmanjševanje celotnih emisij države v okviru EU ETS in državnih obveznosti. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje sredstva za začetne investicije in sredstva za naložbe, ki jih ponuja Eko sklad. | | | | | |
| Merilo 4: doseganja sinergij | | | **da** | ne | neopredeljeno |
| Ukrep ima sinergijske učinke s politikami na področju spodbujanja gospodarskega razvoja, zdravja in kakovosti zunanjega zraka, saj bodo pravne osebe z navedenimi ukrepi zagotavljale nižje emisije v sektorju industrija in s tem povečevale svetovno konkurenčnost Slovenije. | | | | | |
| Merilo 5: učinkovitost: | | | **da** | ne | neopredeljeno |
| Ukrep bo spodbujal energetsko in stroškovno učinkovitost z zmanjševanjem stroškov gospodarstva in javnega sektorja za rabo energije in naravnih virov. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Ukrep bo mogoče izvesti takoj po sprejemu programa. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Zmanjševanje emisij v prometu | | | | | |
| Opis ukrepa: Nakup novih vozil za prevoz potnikov | | | | | |
| V okviru ukrepa bodo sredstva namenjena za sofinanciranje nakupa novih vozil (npr. kategorije M - kombijev, avtobusov in minibusov), ki se bodo uporabljala izključno za prevoz potnikov (oziroma šolskih otrok) in ki bodo nadomestila obstoječa vozila, namenjena javnemu linijskemu mestnemu ali medkrajevnemu prometu emisijskega razreda EURO III in nižje, ali bodo nakupljena na novo, če se na območju na novo vzpostavlja javni potniški promet. Prav tako bodo lahko sofinancirani nakupi novih električnih cestnih turističnih vlakov, ki bodo nadomestili stare.  Občina vlagateljica lahko pridobi pravico do nepovratne finančne spodbude za nakup novih vozil za cestni promet, ki bodo prvič po proizvodnji registrirana v Republiki Sloveniji na njeno ime, in sicer za nakup novega vozila na električni pogon ali vodik, brez emisij CO2.  Višina nepovratne finančne spodbude znaša do 80 % vrednosti cene za posamezno vozilo, ki ne vključuje DDV, vendar ne več kot: - 300.000,00 evrov za posamezno novo vozilo na električni pogon, brez emisij CO2,  - 500.000,00 evrov za posamezno novo vozilo na vodik, brez emisij CO2.  Skupna višina sredstev po razpisu znaša 8 mio evrov v letu 2019, od tega je do 2 mio evrov namenjenih občinam, ki imajo delež ozemlja v zavarovanem območju, do 2 mio evrov pa občinam, ki so sprejele Odlok o načrtu za kakovost zraka. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 10 mio | Eko sklad, j.s. | Število novih vozil | Zmanjšanje emisij TGP, onesnaževal zunanjega zraka in ravni hrupa | direktor Eko sklada | obstoječi razpis, razširitev upravičencev in namenov |
| Merilo 1: prispevek k ciljem na področju podnebnih sprememb | | | **blaženje** | prilagajanje | blaženje in prilagajanje |
| Izvedba ukrepa omogoča doseganje ciljev in obveznosti Republike Slovenije na področju podnebnih sprememb, prednostno na področjih, ki jih določa evropska zakonodaja in na katerih ima Republika Slovenija zaostanke pri izvajanju, tj. v sektorju promet.  Ocena prispevka k zmanjševanju emisij toplogrednih plinov:  Povečanje uporabe javnega potniškega prometa, ki ga spodbuja nakup novih okolju prijaznih vozil, bi moralo v skladu s projekcijami iz navedenega operativnega programa prispevati k povečanju števila potniških kilometrov v javnem potniškem prometu s 1633 v letu 2012 na 2092 v letu 2020 ob hkratnem zmanjšanju specifičnih emisij CO2 na enoto energije v prometu s 67 v letu 2012 na 64 tCO2/TJ v letu 2020. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom, zlasti k zmanjševanju emisij toplogrednih plinov v sektorju promet. | | | | | |
| Merilo 3: dodana vrednosti | | | **da** | ne | posredno |
| Ukrep dopolnjuje ukrepe iz Operativnega programa za izvajanje evropske kohezijske politike v obdobju 2014–2020 (OP EKP) v okviru prednostne osi za spodbujanje nizkoogljičnih strategij za vse vrste območij, zlasti za mestna območja, vključno s spodbujanjem trajnostne večnačinovne urbane mobilnosti in ustreznimi omilitvenimi prilagoditvenimi ukrepi, in omogoča financiranje ukrepov trajnostne mobilnosti. V tekočem programskem obdobju je Ministrstvo za infrastrukturo (MzI) že sofinanciralo izdelavo celostnih prometnih strategij občin, ureditev oziroma gradnjo površin za pešce, kolesarsko infrastrukturo, sistem P + R (parkiraj in se pelji) in ureditev postajališč javnega prevoza. Sredstva za te naložbe sicer zagotovljena le v manjšem obsegu kot dopolnitev vrzeli v obstoječih infrastrukturnih omrežjih za trajnostno mobilnost v mestnih naseljih. Poleg ustreznih infrastrukturnih razmer za trajnostno mobilnost se izvajajo ustrezni ukrepi za upravljanje mobilnosti, kot na primer trajnostna parkirna politika, izdelava mobilnostnih načrtov za ustanove, zelena mestna logistika in izobraževalno-informativne dejavnosti o trajnostni mobilnosti.  Ukrep tudi dopolnjuje načrte MzI na področju prenove uredbe o načinu izvajanja gospodarske javne službe javni linijski prevoz potnikov v notranjem cestnem prometu in o koncesiji te javne službe. Zdaj je namreč določeno, da mora koncesionar javni linijski prevoz opravljati z avtobusi, ki izpolnjujejo vsaj standard Euro 4, pri prenovi pa bo poudarjen prehod na čistejša vozila. | | | | | |
| Merilo 4: doseganje sinergij | | | **da** | ne | neopredeljeno |
| Nakup novih, okolju prijaznih avtobusov oziroma minibusov za izvajanje linijskih avtobusnih prevozov v mestnem in medkrajevnem prometu bo prispeval k zmanjšanju čezmejnega onesnaževanja in izpolnitvi obveznosti po Direktivi (EU) 2016/2284[[7]](#footnote-8), ki določa zgornje meje emisij onesnaževal zunanjega zraka na letni ravni za vsako državo članico, in sicer za pet glavnih onesnaževal: drobne delce (delci PM 2,5), žveplov dioksid, dušikove okside, nemetanske hlapne organske spojine in amonijak. Poleg Direktive 2008/50/ES[[8]](#footnote-9) in na podlagi 24. člena ZVO-1 sprejetih Odlokov o načrtih za kakovost zraka za degradirana območja zaradi onesnaženosti zraka z delci, bo ukrep prispeval še k drugim ključnim strategije mest in občin na področju trajnostne mobilnosti (celostne prometne strategije, trajnostne urbane strategije idr.). Ukrep bo prispeval tudi k doseganju ciljev iz Direktive 2002/49/ES o ocenjevanju in upravljanju okoljskega hrupa. Direktiva opredeljuje enotni način ocenjevanja izpostavljenosti prebivalcev hrupu, da se države članice v celoti izognejo, preprečijo ali zmanjšajo škodljive učinke okoljskega hrupa. | | | | | |
| Merilo 5: učinkovitost | | | **da** | ne | neopredeljeno |
| Ukrep bo spodbujal energetsko in stroškovno učinkovitost z zmanjšanjem stroškov:  – občin in državne uprave za zagotavljanje storitev prevoza potnikov, saj bo z novimi vozil manj stroškov za gorivo, povračilo potnih stroškov, rabo energije in naravnih virov;  – države za bolniško odsotnost zaradi vpliva trajnostne mobilnosti na zdravje ljudi in zaradi zmanjšanja kazni za prekoračitve števila dni s preseženimi vrednostmi onesnaževal zunanjega zraka;  – za dnevno mobilnost prebivalstva, s čimer se zmanjša tudi energetska revščina socialno šibkih skupin prebivalstva. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Ukrep se že izvaja prek poziva Eko sklada, tako da se sredstva lahko takoj namenijo za razširitev upravičencev in namenov javnega poziva. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Zmanjševanje emisij v prometu | | | | | |
| Opis ukrepa: Spodbujanje trajnostne mobilnosti območij ohranjanja narave | | | | | |
| V okviru tega ukrepa bodo sredstva namenjena za spodbujanje trajnostne mobilnosti na območjih ohranjanja narave, zlasti za sofinanciranje:  • pomožnih električnih vozil za prevoz po zavarovanem območju za skupine s posebnimi potrebami (npr. vozilo za golf),  • električnih vozil za opravljanje nalog javne službe varstva narave,  • električnih plovil za opravljanje javne službe,  • električnih delovnih strojev za opravljanje javne službe,  • umirjanja prometa v zavarovanih območjih (parkirišča, prometna signalizacija in druge za to potrebne infrastrukture ter opreme).  Upravičenci:  • občina, ki s temi sredstvi pridobljena vozila upravlja sama ali jih pogodbeno odda v komercialni najem upravljavcu zavarovanega območja;  • izvajalci javne službe ohranjanja narave na podlagi Zakona o ohranjanju narave (Uradni list RS, št. 96/04-UPB in spremembe): upravljavci zavarovanih območij, ustanovitelj katerih sta država in strokovna organizacija, pristojna za ohranjanje narave, ki s temi sredstvi pridobljena električna vozila upravljajo sami, ter Zavod za ribištvo (ZZRS);  • pri ukrepu umirjanja prometa v zavarovanih območjih občina, ki celovito usmerja umirjanje prometa v zavarovanih območjih. Pri pripravi programa umirjanja prometa mora občina sodelovati z upravljavcem zavarovanega območja. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 3 mio evrov | MOP, Eko sklad, izvajalci javne službe ohranjanja narave, ZRSVN, ZZRS | število novih električnih vozil, plovil in delovnih strojev, delež zmanjšanja števila vozil v zavarovanih območjih | zmanjšanje emisij toplogrednih plinov | direktor Eko sklada, direktorji javnih zavodov, vodje in druge odgovorne osebe |  |
| Merilo 1: prispevek k ciljem na področju podnebnih sprememb (označite) | | | **blaženje** | prilagajanje | blaženje in prilagajanje |
| Izvedba ukrepa omogoča doseganje ciljev in obveznosti Republike Slovenije na področju podnebnih sprememb, prednostno na področjih, ki jih določa evropska zakonodaja in na katerih ima Republika Slovenija zaostanke pri izvajanju, tj. v sektorju promet. Prispevek k doseganju ciljev na področju blaženja podnebnih sprememb je zmanjševanje emisij toplogrednih plinov (zmanjšanje emisij v ekv. CO2 [kg emisije/leto]). Ocena učinka nakupa električnih vozil se v skladu z metodologijo, predpisano v Pravilniku o spremembah in dopolnitvah Pravilnika o metodah za določanje prihrankov energije (Ur. l. RS, št. 14/2017), izračuna kot razlika med energijo, ki jo porabijo osebna motorna vozila z motorjem z notranjim izgorevanjem (OMVNI) v Sloveniji, in energijo, ki jo porabijo nova električna osebna vozila (EOV) v določenem koledarskem letu. Povprečna specifična raba energije EOV je povprečje specifične rabe EOV, ki so v redni prodaji na slovenskem trgu z zagotovljeno servisno mrežo (to je 0,128 [kWh/km]).  Avtomobil z motorjem na notranje zgorevanje v povprečju porabi približno 70 kWh/100 km energije, medtem ko povprečen električni avto porabi okoli 17,5 kWh/100km ali manj energije. Emisije, ki pri tem nastajajo, so pri avtomobilu z motorjem na notranje zgorevanje v povprečju 120 g CO2/km in okoli 50 g CO2/km pri električnem. V življenjski dobi vozila skupaj s proizvodnjo navaden avto proizvede okoli 24 t CO2e, medtem ko električni proizvede 19 t CO2e, kar je v povprečju 17 % manj emisij. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili 4. člena Okvirne konvencije Združenih narodov o spremembi podnebja[[9]](#footnote-10), zlasti pri zmanjševanje emisij toplogrednih plinov. | | | | | |
| Merilo 3: dodana vrednost | | | **da** | ne | posredno |
| Ukrep bo prispeval k ohranjanju zavarovanih območjih in območij Natura 2000 ter k opravljanju javne službe v zavarovanih območjih, ki jo sicer izvajajo upravljavci zavarovanega območja. Z zavarovanim območjem lahko upravlja javni zavod ali se za upravljanje podeli koncesija ali pa ga neposredno upravlja ustanovitelj (država). | | | | | |
| Merilo 4: doseganje sinergij | | | **da** | ne | neopredeljeno |
| Izvedba teh ukrepov bo pomembno vplivala na trajnostno mobilnost obiskovalcev in zaposlenih v zavarovanih območjih ter s tem k ohranjenosti naravnega okolja in kakovosti zunanjega zraka. Ob tem bo ukrep umirjanja prometa v zavarovanih območjih pripomogel k ciljem na področju turizma, predvsem k povečevanju turističnega obiska ob hkratnem zmanjšanju pritiskov na okolje. | | | | | |
| Merilo 5: učinkovitost | | | **da** | ne | neopredeljeno |
| Ukrep bo spodbujal energetsko in stroškovno učinkovitost z zmanjšanjem stroškov za:  – gorivo v javnih zavodih, ki opravljajo dejavnosti javne službe;  – obisk zavarovanih območij prebivalstva, s čimer se zmanjša tudi energetska revščina socialno šibkih skupin prebivalstva. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Javni pozivi bodo objavljeni takoj po sprejetju programa. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Zmanjševanje emisij v prometu | | | | | |
| Opis ukrepa: Spodbujanje razvoja trga alternativnih goriv v prometu | | | | | |
| V okviru tega ukrepa bodo sredstva namenjena za spodbujanje razvoja trga alternativnih goriv v prometu, zlasti za sofinanciranje:  • vzpostavitve polnilnih postaj za električna vozila;  • vzpostavitve polnilnih postaj za polnjenje vodika;  • spodbude za nakup vozil na gorivne celice in električnih cestnih turističnih vlakov;  • naložbe v drugo sorodno infrastrukturo za spodbujanje razvoja alternativnih goriv v prometu;  • umirjanja in preusmeritve prometa (parkirišča P & R, prometna signalizacija in drugi za to potrebni infrastruktura in oprema).  Upravičenci:  • občine, pri čemer so do večjega deleža upravičene občine z odlokom o kakovosti zraka in občine, katerih del je na območju Natura 2000;  • javni sektor (organi državne uprave in širše), javna podjetja za distribucijo električne energije, izvajalci javne službe ohranjanja narave. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 2 mio evrov | MOP, MzI, MJU, Eko sklad | število novih vozil na alternativna goriva, število vzpostavljenih polnilnih postaj | zmanjšanje emisij toplogrednih plinov | direktor Eko sklada, ministri ter vodje in druge odgovorne osebe | razširitev razpisov, pozivov in neposredne pogodbe |
| Merilo 1: prispevek k ciljem na področju podnebnih sprememb | | | **blaženje** | prilagajanje | blaženje in prilagajanje |
| Izvedba ukrepa omogoča doseganje ciljev in obveznosti Republike Slovenije na področju podnebnih sprememb, prednostno na področjih, ki jih določa evropska zakonodaja in na katerih ima Republika Slovenija zaostanke pri izvajanju, tj. v sektorju promet.  Prispevek k doseganju ciljev na področju blaženja podnebnih sprememb je zmanjševanje emisij toplogrednih plinov (zmanjšanje emisij v ekv. CO2 [kg emisije/leto]). Ocena učinka nakupa električnih vozil se v skladu z metodologijo, predpisano v Pravilniku o spremembah in dopolnitvah Pravilnika o metodah za določanje prihrankov energije (Ur. l. RS, št. 14/2017), izračuna kot razlika med energijo, ki jo porabijo osebna motorna vozila z motorjem z notranjim izgorevanjem (OMVNI) v Sloveniji, in energijo, ki jo porabijo nova električna osebna vozila (EOV) v določenem koledarskem letu. Povprečna specifična raba energije EOV je povprečje specifične rabe EOV, ki so v redni prodaji na slovenskem trgu z zagotovljeno servisno mrežo (to je 0,128 [kWh/km]). | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili Okvirne konvencije Združenih narodov o spremembi podnebja[[10]](#footnote-11), zlasti glede zmanjševanje emisij toplogrednih plinov v sektorju promet. | | | | | |
| Merilo 3: dodana vrednost | | | **da** | ne | posredno |
| Ukrep bo prispeval tudi k doseganju ciljev iz Direktive 2014/94/EU o vzpostavitvi infrastrukture za alternativna goriva. | | | | | |
| Merilo 4: doseganje sinergij | | | **da** | ne | neopredeljeno |
| Ukrepi za spodbujanje razvoja alternativnih goriv v prometu imajo večstranske učinke na področja kakovosti zunanjega zraka, obremenjenosti s hrupom ter ohranjanja narave in zdravja. | | | | | |
| Merilo 5: učinkovitost | | | **da** | ne | neopredeljeno |
| Ukrepi za spodbujanje razvoja alternativnih goriv v prometu prispevajo k zmanjšanju stroškov za gorivo javnega sektorja prebivalstva, širše pa k zmanjšanju zunanjih stroškov prometa glede kakovosti zraka, hrupa in zdravja. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Javni pozivi in naročila bodo lahko objavljeni takoj po sprejetju programa. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Zmanjševanje emisij v prometu | | | | | |
| Opis ukrepa: Ureditev in izgradnja kolesarske infrastrukture | | | | | |
| Ukrep je namenjen izboljšanju kolesarske infrastrukture, ki je pomemben pogoj za prehod na trajnostno mobilnost. Za ukrep izgradnja kolesarske infrastrukture (izvedbo ukrepov, kot so gradnje in/ali rekonstrukcije kolesarskih povezav, postavitve parkirišč za kolesa ter uvedba sistema izposoje javnih koles) bo pripravljen poziv Eko sklada. Del ukrepa obsega projekt ureditve in izgradnje parkirišč za kolesa (kolesarnic), vključno s projektno dokumentacijo, za zagotovitev večje dostopnosti javne železniške infrastrukture in izboljšanje konkurenčnosti storitev železniškega prevoza, pri čemer so sredstva namenjena upravičencu SŽ Infrastruktura d. o. o. na podlagi pogodbe o opravljanju storitev upravljavca javne železniške infrastrukture za obdobje 2016–2020. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 6,5 mio evrov | MOP, MzI, SŽ – Infrastruktura, Eko sklad | število novih naložb v kolesarsko infrastrukturo | zmanjšanje emisij toplogrednih plinov | Direktor Eko sklada, SŽ | sklenitev aneksa, razširitev poziva |
| Merilo (1) prispevka k ciljem na področju podnebnih sprememb (označite): | | | **blaženje** | prilagajanje | blaženje in prilagajanje |
| Izvedba ukrepa omogoča doseganje ciljev in obveznosti Republike Slovenije na področju podnebnih sprememb, prednostno na področjih, ki jih določa evropska zakonodaja in na katerih ima Republika Slovenija zaostanke pri izvajanju, tj. v sektorju promet.  Prispevek k doseganju ciljev na področju blaženja podnebnih sprememb je zmanjševanje emisij toplogrednih plinov. Višina skupnega prihranka za milijon evrov izgradnje kolesarskih povezav je 376 t CO2 letno, kar je 0,007 odstotka vseh emisij v sektorju promet (po podatkih za leto 2014), vendar so infrastrukturni ukrepi nujni pogoj za prehod na trajnostno mobilnost. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili Okvirne konvencije Združenih narodov o spremembi podnebja[[11]](#footnote-12), zlasti glede zmanjševanja emisij toplogrednih plinov v sektorju promet. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje ukrepe na področju trajnostne mobilnosti v pristojnosti Ministrstva za infrastrukturo. To je v okviru svojih pristojnosti v letu 2017 objavilo smernice za izgradnjo kolesarske infrastrukture, ki so strokovna podlaga za izvedbo ukrepov, v letu 2018 pa se končuje javni razpis za sofinanciranje ukrepov trajnostne mobilnosti, ki je pokazal velike potrebe in interes občin, pozneje tudi regij, za izgradnjo kolesarske infrastrukture. | | | | | |
| Merilo 4: doseganje sinergij | | | **da** | ne | neopredeljeno |
| Ukrep ima večstranske učinke na področjih kakovosti zunanjega zraka, obremenjenosti s hrupom in ohranjanju narave ter zdravja. Prispeva tudi k prehodu na trajnostno mobilnost. | | | | | |
| Merilo 5: učinkovitost | | | **da** | ne | neopredeljeno |
| Ukrep prispeva k zmanjšanju stroškov za gorivo tako javnega sektorja kot prebivalstva, širše pa prispeva k zmanjšanju zunanjih stroškov prometa glede kakovosti zraka, hrupa in zdravja. | | | | | |
| Merilo 6: pripravljenost za izvedbo: | | | **kratkoročno** | srednjeročno | dolgoročno |
| Ukrep je pripravljen za izvedbo, saj gre za dopolnitev poziva Eko sklada in sklenitev aneksa k pogodbi o opravljanju storitev upravljavca javne železniške infrastrukture za obdobje 2016–2020. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Spodbujanje rabe obnovljivih virov energije | | | | | |
| Opis ukrepa: Trajnostna gradnja z lesom | | | | | |
| Ukrep je namenjen spodbujanju trajnostne gradnje, preko Eko sklada ter javnih stanovanjskih skladov.  Eko sklad že od leta 2016 sofinancira gradnje novih javnih stavb splošnega družbenega pomena, kar stimulativno posega na odločitve javnih investitorjev za gradnjo učinkovitejših in trajnostnih skoraj nič-energijskih stavb (sNES). Program spodbuja realizacije novogradenj z uporabo najboljše domače gradbene prakse, ki so zgled za prihodnje projekte.  Stanovanjski sklad Republike Slovenije (SSRS) zagotavlja financiranje državnega stanovanjskega programa oziroma spodbujanje stanovanjske gradnje, prenove in vzdrževanja stanovanj in stanovanjskih hiš. V letu 2019 bo začel graditi stanovanja v Mariboru, pri čemer je predvidena gradnja z lesom ob upoštevanju meril za trajnostno gradnjo z lesom. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 15 mio evrov | Eko sklad, SSRS | število novih naložb | zmanjšanje emisij TGP | direktor Eko sklada, SS RS |  |
| Merilo 1: prispevek k ciljem na področju podnebnih sprememb (označite) | | | **blaženje** | prilagajanje | blaženje in prilagajanje |
| Izvedba ukrepa omogoča doseganje ciljev in obveznosti Republike Slovenije na področju podnebnih sprememb. Prispevek k doseganju ciljev na področju blaženja podnebnih sprememb je zmanjševanje emisij toplogrednih plinov pri rabi goriv za ogrevanje ter emisij v sektorjih industrije in gradbeništva.  Ocenjeno je, da se v življenjski dobi stanovanjske stavbe (80 let) z masivno leseno gradnjo (zaradi uporabe okoli 35 m3 lesa in skladiščenja CO2) in nadomeščanjem drugih materialov z lesom prihrani približno 35t CO2. Ob tem je mogoče predvideti ponovno uporabo materiala po koncu življenjske dobe kot goriva za ogrevanje, s čimer se prispeva k povečanju deleža obnovljivih virov pri ogrevanju. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili Okvirne konvencije Združenih narodov o spremembi podnebja[[12]](#footnote-13), zlasti glede zmanjševanja emisij toplogrednih plinov. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje ukrepe na področju graditve (smernic trajnostne gradnje) in stanovanj; Resolucije o nacionalnem stanovanjskem programu 2015–2025 predvsem glede dolgoročnih ciljev zagotavljanja uravnotežene ponudbe kakovostnih in funkcionalnih stanovanj. | | | | | |
| Merilo 4: doseganje sinergij | | | **da** | ne | neopredeljeno |
| Ukrep ima večstranske učinke na področjih kakovosti zunanjega zraka, gozdarstva, lesarstva in spodbujanja prehoda v nizkoogljično in podnebno odporno gospodarstvo. | | | | | |
| Merilo 5: učinkovitost | | | **da** | ne | neopredeljeno |
| Ukrep prispeva k zmanjšanju stroškov za gorivo javnega sektorja in prebivalstva, širše pa k zmanjšanju dolgoročnih emisij TGP z upoštevanjem načel trajnostne gradnje. | | | | | |
| Merilo 6: pripravljenost za izvedbo | | | **kratkoročno** | **srednjeročno** | **dolgoročno** |
| Ukrep je pripravljen za izvedbo, preko dopolnitve poziva Eko sklada in/ali programa Stanovanjskega Sklada Republike Slovenije v letu 2019, v primeru. | | | | | |
| Skupna ocena namena (navedite da/ne/delno) | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Spodbujanje rabe obnovljivih virov energije | | | | | |
| Opis ukrepa: Izgradnja dela ureditev HE Mokrice | | | | | |
| Ukrep je namenjen le manjšemu delu financiranja izgradnje vseh ureditev na območju HE Mokrice, pri čemer se bodo sredstva Sklada za podnebne spremembe koristila za:   1. načrtovanje sonaravnih in naravovarstvenih ureditev, 2. izgradnjo sonaravnih ureditev na reki Krki, 3. izgradnjo omilitvenih naravovarstvenih ukrepov na reki Krki.   Investicije v zvezi z izgradnjo infrastrukturnih ureditev na HE Mokrice se izvajajo po potrjenem DPN za HE Mokrice in v skladu s Programom izvedbe infrastrukturnih ureditev za HE Mokrice. Tako so v DPN za HE Mokrice potrjeni obsegi izgradnje vseh ureditev, v programu pa so opredeljena finančna sredstva in obveznosti izgradnje infrastrukturnih ureditev. Prav tako je Vlada RS v letu 2018 potrdila investicijski program infrastrukturnih ureditev.  Na podlagi investicijskega programa sredstva za izgradnjo jezovne zgradbe (energetski del) HE Mokrice zagotavlja v celoti koncesionar, HESS d. o. o., ki je tudi lastnik tega dela.  Viri financiranja infrastrukturnih del (akumulacijski bazen itd.) so zagotovljeni: MOP (Sklad za vode, Sklad za podnebne spremembe), RS (proračun), drugi viri (Eles in HESS). Vsa vlaganja koncesionarja v infrastrukturni del so ocenjena na 75.001.921 EUR v obdobju 2018–2022, ko naj bi bila izgradnja v celoti končana. Z navedenim finančnim vložkom je predvidena izgradnja celotnega akumulacijskega bazena HE Mokrice s pripadajočimi ureditvami ter vseh potrebnih varovanj obstoječih objektov in infrastrukture za potrebe obratovanja akumulacijskega bazena HE Mokrice.  Po končani gradnji ostane infrastrukturni del (akumulacijski bazen, lokalna infrastruktura, črpališča itd.) v lasti Republike Slovenije oziroma lokalne skupnosti kot zgrajena vodna infrastruktura, upravljavec postane Direkcija RS za vode. Le akumulacijski bazen vzdržuje na podlagi koncesijske pogodbe koncesionar na lastne stroške. Gre za financiranje infrastrukture, ki je v lasti Republike Slovenije. Infra d. o. o. pridobiva zemljišča, potrebna za gradnjo HE, v imenu in za račun Republike Slovenije. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 5 mio evrov | MOP, Infra  d. o. o. | izvedba ukrepov | zmanjšanje emisij TGP,  krepitev odpornosti | minister, MOP |  |
| Merilo 1: prispevek k ciljem na področju podnebnih sprememb | | | blaženje | prilagajanje | **blaženje in prilagajanje** |
| Izvedba ukrepa omogoča doseganje ciljev in obveznosti Republike Slovenije na področju podnebnih sprememb. Prispevek k doseganju ciljev na področju blaženja podnebnih sprememb je zmanjševanje emisij toplogrednih plinov s povečanjem deleža obnovljivih virov energije. Prispevki k ciljem na področju prilagajanja podnebnih sprememb so zagotavljanje poplavne varnosti, ukrepi na področju ohranjanja narave in za potrebe namakanja kmetijskih površin. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili Okvirne konvencije Združenih narodov o spremembi podnebja[[13]](#footnote-14), zlasti glede zmanjševanja emisij toplogrednih plinov. | | | | | |
| Merilo 3: dodana vrednost | | | **da** | ne | posredno |
| Ureditve na območju DPN za HE Mokrice se izvajajo v skladu s kohezijsko politiko in potrjenimi programi izvedbe in izgradnje ureditev. Pri tem se bodo sredstva sklada namenila za del ureditev v obsegu 15 mio evrov (od vrednosti ukrepa, ki je ocenjen na več kot 166 mio evrov). Gre za izvedbo novih in nadomestnih sonaravnih in naravovarstvenih ukrepov, ukrepov v območju NATURA 2000, ureditev in posodobitev cestne infrastrukture, izgradnjo in posodobitev kanalizacijskega, vodovodnega, električnega in TK-omrežja na območju gradnje, izvedbo akumulacijskega bazena in VVR kot funkcionalnega dela HE Mokrice, izvedbo ureditev za potrebe namakanj kmetijskih površin in drugo. | | | | | |
| Merilo 4: doseganje sinergij | | | **da** | ne | neopredeljeno |
| Ukrep ima večstranske učinke v različnih sektorjih. V pripadajočem investicijskem programu so navedeni učinki za 50 let finančno opredeljeni v višini:   1. zagotovitev poplavne varnosti: 83 mio evrov, 2. naslavljanje tveganja suš: 23,8 mio evrov, 3. prispevek zaradi turizma in gospodarstva: 85 mio evrov. 4. prispevek zaradi izboljšanja okolice, zdravja in počutja: 115 mio evrov, 5. drugi posredni učinki.   Pri tem je treba tudi navesti, da bodo učinki dolgoročnejši od ocenjenih za dobo 50 let. | | | | | |
| Merilo 5: učinkovitost | | | **da** | ne | neopredeljeno |
| Investicija je v skladu z normativi EU upravičena z vidika širših družbenih koristi, ki jih prinaša. V investicijskem programu za HE Mokrice je investicija finančno opredeljena. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Predvideno izvedbo je potrdila Vlada RS:  2018 – začetek načrtovanja in pridobivanja zemljišč,  2019 – nadaljevanje načrtovanja, pridobitev ustreznih dovolil za gradnjo in začetek gradnje,  2020 - povečan obseg gradnje ter dokončanje načrtovanja,  2021 – zaključevanje gradnje ureditev ter pridobitev ustreznega poskusnega obratovanja in zaključevanje pridobivanja zemljišč,  2022 – dokončanje poskusnega obratovanja in zaključitev gradnje.  Aktivnosti že potekajo in so časovno v skladu s potrjenim časovnim načrtom. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Prilagajanje podnebnim spremembam | | | | | |
| Opis ukrepa: Izvajanje ukrepov za ohranjanje biotske raznovrstnosti | | | | | |
| V okviru ukrepov za ohranjanje biotske raznovrstnosti z namenom prilagajanja na podnebne spremembe se bodo izvajali ukrepi za obvladovanje vplivov podnebnih sprememb na mokrišča v upravljanih zavarovanih območjih ter za preprečevanje in obvladovanje vnosa in širjenja invazivnih tujerodnih vrst. Upravičenci za ukrepe na področju biotske raznovrstnosti so izvajalci državnih javnih služb s področja ohranjanja narave in izvajalci pogodbenega ali skrbniškega varstva za izvajanje posameznih nalog upravljanja zavarovanih območij pod pogojem, da so ukrepi določeni v njihovih potrjenih delovnih načrtih ali programih.  Za izvajanje ukrepov za obvladovanje vplivov podnebnih sprememb na mokrišča v upravljanih zavarovanih območjih je upravičenec poleg izvajalcev državnih javnih služb za upravljanje Krajinskega parka Sečoveljske soline, Naravnega rezervata Škocjanski zatok, Krajinskega parka Strunjan, Krajinskega parka Ljubljansko barje in drugih državnih zavarovanih območij tudi Društvo za opazovanje in proučevanje ptic Slovenije za Naravni rezervat Ormoške lagune. Sredstva se izvajalcem ukrepov zagotovijo z rednimi letnimi pogodbami MOP v okviru financiranja javne službe oziroma z neposrednimi pogodbami.  Gre za ukrepe:   * oblikovanje, izgradnja ali obnova in dvig nasipov in pragov; * prilagoditev in zamenjava zaporničnih sistemov med pretočnimi kanali ter pretočnimi kanali in morjem; * vzpostavitev infrastrukture in pogojev za nadzorovani dotok ali odtok morske ali celinske vode v ali iz mokrišča; * obnova in prilagoditev notranje vodne infrastrukture (notranjih nasipov, kanalov, bazenov); * vzpostavitev in obnova črpališč vode; * poglabljanje in čiščenje jarkov in kanalov zaradi večje pretočnosti; * poglobitev lagun, bazenov ali drugih delov mokrišč, vzpostavitev dodatnih lagun, mlak, bajerjev ali drugih stoječih voda ali njihova obnova; * vzpostavitev ali obnova infrastrukture za odvodnjavanje padavinskih voda; * ureditve ali zasaditve vegetacije za preprečevanje erozije tal oziroma brežin ob vodah in morju ter zasipavanja mokrišč, za uravnavanje osvetljenosti oziroma osenčenosti habitatov; * oblikovanje ali nadvišanje gnezditvenih otokov za gnezdenje ptic ali drugih posebej pomembnih delov habitatov rastlinskih in živalskih vrst; * zasaditve avtohtone vegetacije za namen »plavajočih otokov« kot pomembnega dela habitatov nekaterih močvirnih vrst ptic, za uravnavanje temperaturnih ali osvetlitvenih razmer v habitatih, za preprečevanje erozije; * vzpostavitev meteoroloških postaj (z repetitorji, piezometri za merjenje gladine podtalnice, z avtomatskimi merilci gladine vode ipd.) za pravočasno odzivanje na spremembe; * drugi ukrepi za uravnavanje vodnega režima in preprečevanje škodljivih vplivov zaradi dviga gladine morja, vremenskih ujm ali drugih dejavnikov podnebnih sprememb.   Za izvajanje ukrepov za preprečevanje in obvladovanje vnosa in širjenja invazivnih tujerodnih vrst sta upravičenca poleg izvajalcev državnih javnih služb za upravljanje zavarovanih območij tudi Zavod RS za varstvo narave in Zavod za ribištvo Slovenije. Sredstva se izvajalcem ukrepov zagotovijo z rednimi letnimi pogodbami MOP v okviru financiranja javne službe.  Gre za ukrepe:   * ozaveščanje o invazivnih tujerodnih vrstah, * spremljanje razširjenosti tujerodnih vrst v Sloveniji, * priprava in izvajanje ukrepov zgodnjega odkritja in hitrega odziva, * priprava in izvajanje ukrepov za obvladovanje močno razširjenih vrst, * študije za pripravo ocen tveganja zaradi invazivnosti tujerodnih vrst, * druge ukrepe za preprečevanje vnosa in širjenja invazivnih tujerodnih vrst. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna(e) oseba(e) | opombe |
| do 3,35 mio evrov  (3 mio evrov mokrišča,  0,35 mio evrov invazivne vrste) | izvajalci državnih javnih služb, izvajalci lokalnih javnih služb s področja ohranjanja narave in izvajalci pogodbenega ali skrbniškega varstva za izvajanje posameznih nalog upravljanja zavarovanih območij | delež (število in obseg) izvedenih ukrepov glede na načrtovane ukrepe v potrjenih letnih programih in načrtih dela izvajalcev javnih služb in pogodbenega ali skrbniškega varstva | zmožnost samoohranitve mokrišč v primeru ekstremnih vremenskih dogodkov, dviga gladine morja ali drugih posledic podnebnih sprememb;  ohranjenost indikatorskih vrst ali habitatnih tipov v zavarovanih območjih, kot so določeni v načrtih upravljanja | direktorji, vodje oziroma druge odgovorne osebe izvajalcev javnih služb in pogodbenega ali skrbniškega varstva v skladu z njihovimi ustanovitvenimi akti |  |
| Merilo 1: prispevek k ciljem na področju podnebnih sprememb | | | blaženje | prilagajanje | **blaženje in prilagajanje** |
| Izvedba ukrepov za ohranjanje biotske raznovrstnosti z namenom prilagajanja na podnebne spremembe bo prispevala k doseganju naslednjih ciljev na področju prilagajanja podnebnim spremembam:  - zmanjšanje občutljivosti na vplive podnebnih sprememb, kar bo nakazal kazalnik ohranjenosti indikatorskih vrst ali habitatnih tipov v zavarovanih območjih (ukrepi za preprečevanje in obvladovanje vnosa in širjenja invazivnih tujerodnih vrst (ITV), ki negativno vplivajo na biotsko raznovrstnost, so namenjeni zmanjševanju vplivov invazivnih tujerodnih vrst na vrste in habitate in posledično na biotsko raznovrstnost, saj ITV zelo ogrožajo biotsko raznovrstnost in povezane ekosistemske storitve);  - zmanjšanje ranljivosti mokrišč na vplive podnebnih sprememb in povečevanje odpornosti na vplive podnebnih sprememb s povečevanjem prilagoditvene sposobnosti mokrišč glede zmožnosti samoohranitve mokrišč v primeru ekstremnih vremenskih dogodkov, dviga gladine morja, ali drugih posledic podnebnih sprememb.  Zaradi pomembnosti mokrišč oziroma območij Natura 2000 pri blaženju podnebnih sprememb in zaradi njihove izpostavljene ranljivosti je pomembno, da se zagotavlja ustrezno uravnavanje vodnega režima in preprečujejo škodljivi vplivi in njihove posledice zaradi dviga gladine morja in vremenskih ujm (izsuševanja, poplavljanja, erozijskega delovanja, zasipavanja in drugih sprememb v ekosistemih). Temu so namenjeni predlagani ukrepi. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep bo prispeval k izpolnjevanju naslednjih mednarodnih obveznosti:  – Agenda za trajnostni razvoj do leta 2030: cilja 14 in 15 sta namenjena ohranjanju in trajnostni rabi morij in celinskih ekosistemov; zlasti cilj 15 poudarja zaustavitev upada biotske raznovrstnosti, in sicer z varstvom, obnovo in promocijo trajnostne rabe ekosistemov.  – Svetovni strateški načrt za biotsko raznovrstnost 2011–2020 z namenom povečanja koristi iz biotske raznovrstnosti in z njo povezanimi ekosistemskimi storitvami predvideva ukrepe za izboljšavo in obnovo vsaj 15 % degradiranih ekosistemov in izrecno navaja s tem povezani prispevek k blaženju podnebnih sprememb in prilagajanju nanje (Aichi cilj 15). To povzemata tudi Strategija EU za biotsko raznovrstnost do leta 2020 v cilju 2 in Akcijski načrt za naravo, ljudi in gospodarstvo (akcije 5, 6, in 10).  – Natura 2000 kot instrument za ohranjanje biotske raznovrstnosti. Območja Natura 2000 imajo zlasti pomembno vlogo kot naravni shranjevalec ogljika (*zagotavljanje naravnih zmogljivosti za shranjevanje ogljika)*, porabnik ogljikovega dioksida ( *povečevanje zajemanja ogljikovega dioksida v naravnih ekosistemih)*, zmanjševalec tveganj zaradi vplivov ekstremnih dogodkov in zmanjševalec vplivov naraščajoče morske gladine. Zlasti pomembno vlogo pri shranjevanju ogljika na območjih Natura 2000 imajo gozdovi in mokrišča (barja).  – Uredba (EU) št. 1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst (v nadaljevanju: Uredba (EU) št. 1143/2014), ki določa pravila za preprečevanje, čim večje zmanjšanje in ublažitev škodljivih vplivov namernega in nenamernega vnosa in širjenja invazivnih tujerodnih vrst na biotsko raznovrstnost v Uniji. | | | | | |
| Merilo 3: dodana vrednost | | | **Da** | ne | posredno |
| Ukrep bo omogočil dodatno financiranje in učinkovitejše izvajanje obstoječih programov in nalog izvajalcev javne službe s področja ohranjanja narave:  Izboljšala se bosta doseganje varstvenih ciljev in izvajanje naslednjih načrtov upravljanja:   * Načrt upravljanja Triglavskega narodnega parka 2016−2025, * Načrt upravljanja Naravnega rezervata Škocjanski zatok za obdobje 2015–2024, * Načrt upravljanja Krajinskega parka Sečoveljske soline za obdobje 2011–2021, * Načrt upravljanja Krajinskega parka Strunjan 2018–2027 in * Načrt urejanja in delovanja Naravnega rezervata Ormoške lagune 2019–2024.   Upravljavci zavarovanih območij, ki nimajo sprejetih načrtov upravljanja, in drugi javni zavodi te naloge opravljajo na podlagi letnih programov dela ob upoštevanju izhodišč, ki jih pripravi Ministrstvo za okolje in prostor v skladu z nalogami upravljavcev zavarovanih območij in cilji teh zavarovanih območji, opredeljenih z akti o ustanovitvi zavarovanih območij\* in v skladu z nalogami ohranjanja narave, opredeljenimi v drugih sektorskih predpisih, kot so naloge Zavoda za varstvo narave v skladu z Zakonom o ohranjanju narave ali naloge Zavoda za ribištvo Slovenije v skladu z Zakonom o ohranjanju narave in Zakonom o sladkovodnem ribištvu.  \* (Zakon o Triglavskem narodnem parku, Zakon o regijskem parku Škocjanske jame, Zakon o Spominskem parku Trebče, Uredba o Naravnem rezervatu Škocjanski zatok, Uredba o Krajinskem parku Ljubljansko barje, Uredba o Krajinskem parku Kolpa, [Uredba o Krajinskem parku Strunjan](http://www.vlada.si/fileadmin/dokumenti/si/predpisi/2010/2010_09_101sv-strunjan-precisceno.doc), Uredba o Krajinskem parku Goričko, Uredba o Krajinskem parku Sečoveljske soline, Uredba o Naravnem rezervatu Ormoške lagune).  – Redne letne pogodbe o financiranju izvajanja javne službe, ki jih Ministrstvo za okolje in prostor sklepa z upravljavci zavarovanih območij, Zavodom RS za varstvo narave in Zavodom za ribištvo Slovenije.  – Neposredne pogodbe z Društvom za opazovanje in proučevanje ptic Slovenije kot izvajalcem pogodbenega varstva za upravljanje Naravnega rezervata Ormoške lagune. | | | | | |
| Merilo 4: doseganje sinergij | | | **da** | ne | neopredeljeno |
| * zagotavljanje ekosistemskih storitev pri blaženju vplivov podnebnih sprememb z ohranjanjem biotske raznovrstnosti v mokriščih, na območjih Natura 2000 in zavarovanih območjih, * preprečevanje in blaženje škodljivih vplivov ekstremnih vremenskih dogodkov in dviga morske gladine na širše naravno in družbeno okolje, * ohranjene ekosistemske storitve, * znižani stroški ukrepov za invazivne tujerodne vrste, * zmanjšani negativni vplivi invazivnih tujerodnih vrst na biotsko raznovrstnost in gospodarstvo. | | | | | |
| Merilo 5: učinkovitost | | | **da** | ne | neopredeljeno |
| Ukrepi za ohranjanje biotske raznovrstnosti so na svetovni ravni in na ravni EU prepoznani kot ukrepi, ki konkretno prispevajo k blaženju podnebnih sprememb in prilagajanju nanje. Gre za ukrepe za izboljšanje stanja biotske raznovrstnosti v gozdovih, na mokriščih, traviščih in kmetijskih zemljiščih. Ti ukrepi hkrati prispevajo k večjemu zadrževanju ogljika in preprečevanju izpusta toplogrednih plinov. Za doseganje tega se uveljavlja izraz »naravne podnebne rešitve« (Natural climate solutions). Po najnovejših ocenah lahko naravne podnebne rešitve prispevajo 37 % stroškovno učinkovitega preprečevanja izpusta CO2, k doseganju svetovno določenega cilja do leta 2030 2 °C (<http://www.pnas.org/content/114/44/11645>).  Ukrepi bodo prispevali k ohranjanju biotske raznovrstnosti in posledično tudi k ohranjanju ekosistemskih storitev. S tem se bodo zmanjševali stroški za družbo, ki bi jih imela v primeru nezadostne zmožnosti ekosistemov za zagotavljanje ekosistemskih storitev, kot so zagotavljanje hranil, materialov, uravnavanje pretoka snovi in energije, zagotavljanje kulturnih ekosistemskih storitev, kot so rekreacija, učenje in sprostitev. Neposredno bodo prispevali tudi k blaženju vplivov podnebnih sprememb, preprečevanju in blaženju škodljivih vplivov ekstremnih vremenskih dogodkov in dviga morske gladine na širše naravno in družbeno okolje, zagotovljeno bo opravljanje tradicionalne rabe naravnih virov, kot je pridobivanje morske soli.  Z aktivnim ukrepanjem za preprečevanje vnosa in širjenja invazivnih tujerodnih vrst se bosta zmanjšala število in razširjenost invazivnih tujerodnih vrst, s čimer bodo zmanjšani negativni vplivi invazivnih tujerodnih vrst na biotsko raznovrstnost in ekosisteme, posledično tudi na gospodarstvo. Z zmanjševanjem pritiska invazivnih tujerodnih vrst na vrste in habitate se bo izboljšalo njihovo stanje in stanje ekosistemov, s čimer se bo zagotovila njihova odpornost na izredne vremenske razmere zaradi podnebnih sprememb. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Izvajanje ukrepa je vključeno v dolgoročne načrte upravljanja zavarovanih območij in programe dela javnih institucij za posamezno leto. Upravljavci zavarovanih območij, ki nimajo sprejetih načrtov upravljanja, in drugi javni zavodi te naloge opredelijo v letnih programih dela na podlagi izhodišč, ki jih pripravi Ministrstvo za okolje in prostor. Naloge izvajanja predvidenih ukrepov za ohranjanje biotske raznovrstnosti z namenom prilagajanja na podnebne spremembe bodo vključene v navedena izhodišča za pripravo letnih programov dela javnih zavodov za leto 2019. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da/**ne/delno | **da/**ne/delno | **da/**ne/delno | **da/**ne/delno |

|  |  |  |  |  |  |
| --- | --- | --- | --- | --- | --- |
| Namen: Prilagajanje podnebnim spremembam | | | | | |
| Opis ukrepa: Sofinanciranje programov odprave posledic naravnih nesreč | | | | | |
| Posledice podnebnih sprememb se že kažejo v povečani pogostosti in intenzivnosti ekstremnih vremenskih pojavov. V Sloveniji podatki o posledicah naravnih nesreč ne omogočajo primerjave med obdobji in ocene vseh pojavov. Podatki so na voljo samo za dogodke, ki presežejo 0,003% BDP. Opremo se lahko na podatke Združenih narodov, Urada za zmanjševanje tveganja, ki ocenjuje, da je neposredna materialna škoda, ki jo povzročijo naravne nesreče zaradi vremenskih pojavov (izvzeti so geofizikalni pojavi, kot so potresi in cunamiji), v dvajsetletnem obdobju 1998–2017 narasla glede na 20-letno obdobje pred tem (1978–1997) za 150 %.[[14]](#footnote-15) Kljub temu pa škodo, ki jo povzročajo naravne nesreče, mogoče le deloma pripisati podnebnim spremembam, saj na povečevanje škode vplivajo tudi drugi dejavniki (kot je večje premoženje posameznikov in družb).  Zaradi zmanjševanja spomladanskih viškov in povečevanja jesenskih viškov vode se v zadnjih letih srečujemo s spomladanskimi in poletnimi zelo sušnimi obdobji ter na drugi strani visokimi vodostaji jeseni, pri čemer za zdaj ostaja letno povprečje padavin na isti ravni. Tudi intenziteta padavin se je v zadnjih letih bistveno spremenila, saj znaša količina padavin v bistveno krajšem obdobju (v nekaj urah) toliko, kot je v preteklosti znašala v nekajdnevnem obdobju. Toča je v zadnjih desetih letih pogostejša, predvsem pa z se povečuje velikost zrn toče.  Vpliv predvidenih podnebnih sprememb, to sta nadaljnja rast temperature zraka in večja intenziteta padavin, se postopoma odraža v večji poplavni ogroženosti in delovanju erozijskih sil, nižanju srednjih in malih pretokov ter upadu nivoja podtalnice. Posledično narašča število sproženih zemeljskih plazov. Zaradi sprememb temperature zraka so tudi vetrovi močnejši. Ko sicer povsem naravni pojavi s pogostostjo in intenziteto presežejo dosedanje trende in načrtovane obremenitve grajenega okolja, lahko govorimo o naravnih nesrečah tudi zaradi vplivov podnebnih sprememb.  Predmet ukrepa je sofinanciranje izvajanja sprejetih programov obnove poškodovanih objektov zaradi naravnih nesreč z namenom povečevanja odpornosti obnovljenih objektov na pričakovane spremenjene padavinske in temperaturne podnebne razmere kot sledi:   * + - * + Program odprave posledic neposredne škode na stvareh zaradi poplav med 16. in 20.9.2010;         + Program odprave posledic neposredne škode na stvareh zaradi poplav med 4. in 7.11.2012;         + Program odprave posledic neposredne škode na stvareh zaradi poplav med 12. in 16. septembrom 2014         + Program odprave posledic neposredne škode na stvareh zaradi neurja z viharnim vetrom in poplavami med 25. in 27. junijem 2016         + Program odprave posledic neposredne škode na stvareh zaradi neurja s poplavami 29. avgusta 2016         + Program odprave posledic neposredne škode na stvareh zaradi poplav med 27. in 28. aprilom 2017.   Gre za programe, ki so večinoma že izvedeni (izplačila v vrednosti skupaj več kot 100 mio evrov) iz skupnih sredstev proračuna in proračunske rezerve v preteklih letih, manjši del sredstev sklada pa je potreben za dokončanje del.  Programi, ki so v potrjevanju ali pripravi, se bodo iz sredstev Sklada za podnebne spremembe do izdelave boljše metodologije financirali v višini 20 % od vrednosti celotnega programa. Ti programi so:   * + Program odprave posledic neposredne škode na stvareh zaradi poplav in močnega vetra med 11. in 13. decembrom 2017   + Program odprave posledic neurij s poplavo maja 2018;   + Program odprave posledic neposredne škode na stvareh zaradi posledic neurja s poplavami in točo 8. junija 2018   + Program odprave posledic neposredne škode na stvareh zaradi posledic neurja z vetrom in dežjem ter poplavami 13. julija 2018;   Upravičenci so občine, navedene v posameznem sprejetem programu odprave posledic, in MOP – DRSV za obnovo poškodovanih objektov vodne infrastrukture, kot je navedeno v posameznih sprejetih programih.  Sofinanciranje izvedbe ukrepov na plazovih večjega obsega:   * Plaz Stovže nad Logom pod Mangartom v občini Bovec; * Plaz Strug nad Kosečem v občini Kobarid; * Plaz Podmark v občini Šempeter Vrtojba; * Plazišči Šmihel nad Ozeljanom in Gradišče nad Prvačino v mestni občini Nova Gorica * Plaz Slano Blato v občini Ajdovščina; * Plaz Macesnik v občini Solčava;   ki so namenjeni spremljanju vplivnih območjih navedenih plazov, spremembam ocen ogroženosti na vplivnih območjih plazov, izvedbi nujnih stabilizacijskih ukrepov na vplivnih območjih plazov in obnovi uničenih infrastrukturnih objektov. Upravičenec je MOP kot pooblaščeni investitor države. Gre za sredstva, ki so bila v preteklosti že namenjena (izplačila v vrednosti skupaj več kot 370 mio evrov) iz skupnih sredstev proračuna in proračunske rezerve. V letu 2019 bodo za ta namen zagotovljena sredstva v višini 2,2 mio evrov do izdelave boljše metodologije za oceno vpliva podnebnih sprememb na plazovitost.  Zaradi spremenjenih podnebnih razmer se vsako leto sproži večje število zemeljskih plazov kot posledica nenadne odjuge ali lokalno omejenih neurij z močnimi padavinami, ki se ne obravnavajo po določilih Zakona o odpravi posledic naravnih nesreč. Za izvedbo ukrepa bo izdelan akcijski načrt za izvedbo nujnih ukrepov na plazovih majhnega in srednjega obsega. Predvideno je sofinanciranje povečevanja odpornosti za ekstremne vremenske pojave na vplivnih območjih posameznih plazov, namenjenih stabilizaciji zemljine. Upravičenci so občine za izvedbo ukrepov na posameznem plazu. Za sanacijo plazov srednjega in majhnega obsega je bilo v preteklosti že namenjenih več kot 8 mio evrov iz integralnega proračuna in proračunske rezerve, iz Sklada za podnebne spremembe pa bo v letu 2019 namenjenih 1,6 mio evrov. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 22,2 mio evrov | MOP, občine | število okrepljenih objektov in ustalitve premikov zemljine | krepitev odpornosti obnovljenih objektov na podnebne spremembe | minister MOP | potrebna priprava metodologije za oceno vpliva podnebnih sprememb |
| Merilo 1: prispevek k ciljem na področju podnebnih sprememb | | | blaženje | **prilagajanje** | blaženje in prilagajanje |
| Izvedba ukrepov omogoča doseganje ciljev Republike Slovenije na področju prilagajanja podnebnim spremembam, in sicer zmanjšanje ranljivosti Slovenije na področju infrastrukture ter povečevanje odpornosti na vplive podnebnih sprememb. Posledično to pomeni povečanje prilagoditvene sposobnosti družbe v celoti kakor tudi posameznikov. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Sendajski akcijski okvir za obdobje 2015–2030, ki je bil sprejet na mednarodni konferenci Združenih narodov marca 2015 in katerega sopodpisnica je Slovenija, je med prednostne naloge za ukrepanje v primeru nesreč uvrstil tudi krepitev pripravljenosti na nesreče za učinkovito odzivanje in »boljšo ponovno izgradnjo« (BBB - *Build Back Better*). Obnova objektov zaradi posledic naravnih nesreč je tako hkrati priložnost za ustrezno preventivno ukrepanje in krepitev odpornosti grajenega okolja na prihodnje dogodke zaradi sprememb podnebja. Pri obnovi infrastrukturnih objektov je treba upoštevati že nastale spremembe in obnovo izvajati tako, da bodo obnovljeni objekti odpornejši na pričakovane spremenjene padavinske, vodne in temperaturne razmere. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje in nadgrajuje izvedbo sprejetih programov odprave posledic naravnih nesreč, ki se financirajo iz proračunske rezerve proračuna RS in proračunskih postavk MOP-a. S sredstvi Sklada za podnebne spremembe se tako nadgrajujejo že dodeljena sredstva iz državnega proračuna. | | | | | |
| Merilo 4: doseganje sinergij | | | **da** | ne | posredno |
| Izvedba ukrepa omogoča normalno uporabo prizadetega prostora, uporabo poškodovanih ali uničenih infrastrukturnih objektov in s tem zagotavlja boljše pogoje za razvoj dejavnosti. | | | | | |
| Merilo 5: učinkovitost | | | **da** | ne | neopredeljeno |
| Izvedba ukrepa bo prispevala k zmanjšanju škode v primeru ekstremnih vremenskih pojavov v prihodnje ter tako prispevala k zmanjšanju stroškov države in prebivalstva. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Izvajanje ukrepa je načrtovano v letu 2019 in njegovo dokončanje v letu 2020. Projektna dokumentacija je večinoma pripravljena. Treba je oddati javna naročila in začeti izvajati ukrepe. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da/**ne/delno | **da/**ne/delno | **da/**ne/delno | **da/**ne/delno |

|  |  |  |  |  |  |
| --- | --- | --- | --- | --- | --- |
| Namen: Prilagajanje podnebnim spremembam | | | | | |
| Opis ukrepa: Izgradnja in obnova večnamenskih akumulacij | | | | | |
| Vplivi podnebnih sprememb se že kažejo, intenzivnost padavin se povečuje, spreminja se njihova razporeditev. V zadnjih dveh desetletjih zaznavamo povečanje škode zaradi poplav kot posledice podnebnih sprememb. Na drugi strani pa se podaljšujejo sušna obdobja, s čimer sta okrnjeni pridelava hrane in samooskrba Slovenije. Z izgradnjo večnamenskih akumulacij za protipoplavno zaščito in namakanje lahko viške vode zadržimo ter jih v sušnih delih leta uporabimo za namakanje kmetijskih zemljišč. Mogoča sta dva podukrepa: obnova obstoječih akumulacij in izgradnja novih večnamenskih akumulacij, vključno z izdelavo projektne dokumentacije. S sredstvi sklada za podnebne spremembe se bo lahko zagotavljal del, ki ga lahko pripišemo prispevku k prilagajanju podnebnim spremembam preko graditve odpornosti na vplive podnebnih sprememb zaradi suš in poplav. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 0,5 mio evrov | MOP, občine, pravne osebe | število začetih projektov | protipoplavna zaščita in vzpostavitev akumulacij za namakanje kmetijskih zemljišč | minister MOP | potrebno umeščanje v prostor |
| Merilo 1: prispevek k ciljem na področju podnebnih sprememb | | | blaženje | prilagajanje | **blaženje in prilagajanje** |
| Izvedba ukrepov omogoča doseganje ciljev Republike Slovenije na področju prilagajanja podnebnim spremembam, in sicer zmanjšanje ranljivosti Slovenije na področju poplavne varnosti ter povečanje samooskrbe s hrano. | | | | | |
| Merilo 2: izpolnjevanje mednarodnih obveznosti | | | da | **ne** | posredno |
| Ne gre za izpolnjevanje mednarodnih obveznosti. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje in nadgrajuje izvedbo protipoplavnih ukrepov, poleg tega pa tudi nadgrajuje vodne vire za potrebe namakanja kmetijskih zemljišč. | | | | | |
| Merilo 4: doseganje sinergij | | | **da** | ne | posredno |
| Izvedba ukrepa omogoča izgradnjo in posodobitve večnamenskih akumulacij, s katerimi se zadržujejo viški vode ter hkrati zbira voda za potrebe namakanja kmetijskih zemljišč. | | | | | |
| Merilo 5: učinkovitost | | | **da** | ne | neopredeljeno |
| Izvedba ukrepa bo prispevala k zmanjšanju škode v primeru ekstremnih vremenskih pojavov v prihodnje ter tako prispevala k zmanjšanju stroškov države in prebivalstva. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Začetek izvajanja ukrepa je načrtovano v letu 2019. Projektna dokumentacija je ponekod že pripravljena. Treba je oddati javna naročila in začeti izvajati ukrepe. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | da/**ne**/delno | **da/**ne/delno | **da/**ne/delno | **da/**ne/delno | **da/**ne/delno |

|  |  |  |  |  |  |
| --- | --- | --- | --- | --- | --- |
| Namen: Raziskave, razvoj in inovacije (RRI) | | | | | |
| Opis ukrepa: Podpora RRI na področju podnebnih sprememb | | | | | |
| Evropska komisija bo do konca leta 2018 sprejela delegirani akt za Sklad za inovacije, ki bo podrobneje opredeljeval pravila financiranja (upravičeni stroški, način podpore, obseg financiranja, časovni vidik razpisov), pravila izvedbe/izbire (merila upravičenosti, proces izvedbe, merila za izbiro) in pravila upravljanja (upravljavska struktura, geografska uravnoteženost). Ta pravila bo MOP smiselno uporabil pri izvedbi javnih naročil in javnega razpisa za RRI.  V okviru upravičenega namena porabe sredstev se predvideva izvedba:  – najmanj enega javnega naročila z začetkom takoj po sprejetju programa, podpis pogodbe in začetek izvajanja v februarju 2019;  – enega javnega razpisa v februarju 2019, podpisi pogodb in začetek izvajanja projektov v juniju 2019. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 3 mio evrov | MOP | podprti najmanj 3 projekti RRI | možnost znižanja ogljičnega in okoljskega odtisa za najmanj 3 % do leta 2030 | minister MOP | izvedba naročil in razpisov |
| Merilo 1: prispevek k ciljem na področju podnebnih sprememb | | | blaženje | prilagajanje | **blaženje in prilagajanje** |
| Prispevek k doseganju ciljev na področju blaženja podnebnih sprememb bo v okviru javnega razpisa oziroma javnega naročila opredeljen kot vstopni pogoj. Višina prispevka k doseganju teh ciljev bo merilo za izbiro. Glede na vrsto raziskovalno-razvojnih projektov ni mogoče vnaprej oceniti višine njihovega prispevka. Pri razvojno-pilotnih projektih bo merilo možnost, da se ob uvedbi novosti za celotno populacijo ogljični in okoljski odtis do leta 2030 znižata za vsaj en odstotek. Prispevek k doseganju ciljev na področju prilagajanja podnebnim spremembam bo dodatno merilo pri izbiri projektov za financiranje. | | | | | |
| Merilo 2: izpolnjevanje mednarodnih obveznosti | | | da | ne | **posredno** |
| Inovacije, razvite v okviru ukrepa RRI, bo mogoče prilagoditi za uporabo v projektih mednarodnega razvojnega sodelovanja. | | | | | |
| Merilo 3: dodana vrednosti | | | **da** | ne | posredno |
| V OP EKP 2014–2020 in v strategiji pametne specializacije niso predvideni namenski ukrepi v podporo RRI na področju nizkoogljičnih tehnologij in storitev, vendar pa se taki projekti že izvajajo s podporo iz več javnih razpisov tako v okviru domačih kakor tudi evropskih programov (npr. H2020). V okviru ukrepa RRI bo mogoče sofinancirati nadgradnjo tovrstnih projektov za doseganje upravičenosti za sredstva sklada za inovacije. | | | | | |
| Merilo 4: doseganje sinergij | | | **da** | ne | neopredeljeno |
| Raziskave, razvoj in inovacije za prehod v nizkoogljično gospodarstvo spadajo med ključne gradnike zelenega gospodarstva. Financirani bodo projekti za razvoj, pilotni preizkus in demonstracijo nizkoogljičnih tehnologij in storitev z možnostjo znatnih prihrankov pri emisijah TGP in hkrati pomembnega zmanjšanja okoljskega (ekološkega) odtisa ter s sočasnimi pozitivnimi učinki na ekonomsko in socialno razsežnost trajnostnega razvoja. | | | | | |
| Merilo 5: učinkovitost | | | da | ne | neopredeljeno |
| V okviru pilotnih in demonstracijskih projektov bodo podprte rešitve z velikimi obeti (v primeru prenosa na širšo populacijo) za zmanjševanje stroškov rabe energije v vseh sektorjih. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Ukrep bo mogoče začeti izvajati takoj po sprejetju programa. | | | | | |
| Skupna ocena namena (navedite da/ne/delno) | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | da/ne/**delno** | **da**/ne/delno | **da**/ne/delno | **da**/ne/delno | **da**/ne/delno |
| Namen: Podpora nevladnim organizacijam in širši civilni družbi | | | | | |
| Opis ukrepa: Sofinanciranje nevladnih organizacij | | | | | |
| Aprila 2018 je začel veljati Zakon o nevladnih organizacijah (Uradni list št. 21/18), ki v slovenski pravni red prinaša opredelitev nevladne organizacije (NVO) in uvaja status nevladne organizacije v javnem interesu. Poenoteni so pogoji za pridobitev takšnega statusa za vse nevladne organizacije (društva, zavode in ustanove). Zakon med drugim opredeljuje subjekte podpornega okolja za nevladne organizacije (horizontalna mreža, regionalna stičišča, vsebinske mreže NVO) in vzpostavlja proračunski sklad za razvoj nevladnih organizacij. Ukrep programsko sofinanciranje nevladnih organizacij bo namenjen tako dodatnemu sofinanciranju NVO za vsebine s področja podnebnih sprememb, pri čemer bo polovica sredstev namenjena za programsko, polovica za projektno financiranje, predvidoma tako za NVO na lokalni in regionalni ravni kot NVO na državni ravni.  Do sredstev iz tega ukrepa bodo upravičeni projekti vseh NVO, ki se ukvarjajo s podnebnimi spremembami, pri čemer bodo do določenega sofinanciranja projektov na državni ravni upravičene le NVO s statusom NVO, ki delujejo v javnem interesu na področju okolja, narave, prostora, kmetijstva, prometa, energije ali mednarodnega razvojnega sodelovanja. Programsko sofinanciranje pomeni, da morajo projekti izkazati vključenost v širši program na področju blaženja podnebnih sprememb in/ali prilagajanja nanje, ki traja več let, ima več različnih virov financiranja in se povezuje širše z aktivnostmi EU, države, regij in lokalnih skupnosti. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 2,3 mio evrov | MOP in Eko sklad | število projektov in programov | znižanje emisij TGP,  znižanje pritiskov na okolje | minister, MOP |  |
| Merilo 1: prispevek k ciljem na področju podnebnih sprememb (označite) | | | blaženje | prilagajanje | **blaženje in prilagajanje** |
| Izvedba ukrepov omogoča doseganje dolgoročnih ciljev in obveznosti Republike Slovenije na področju podnebnih sprememb. Ocena učinka k doseganju ciljev blaženja podnebnih sprememb in prilagajanja nanje bo opredeljena med izvajanjem projekta in programa. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje aktivnosti MJU in drugih ministrstev na področju NVO ter sredstva sklada za NVO. | | | | | |
| Merilo 4: doseganje sinergij | | | **da** | ne | neopredeljeno |
| Ukrep ima sinergijske učinke s politikami na področju spodbujanju gospodarskega razvoja, zdravja in kakovosti zunanjega zraka, saj bodo projekti omogočali hitrejši prehod v nizkoogljično in podnebno odporno družbo. | | | | | |
| Merilo 5: učinkovitost | | | **da** | ne | neopredeljeno |
| Ukrep bo spodbujal energetsko in stroškovno učinkovitost z zmanjševanjem stroškov gospodarstva in javnega sektorja za rabo energije in naravnih virov. | | | | | |
| Merilo 6: pripravljenost za izvedbo | | | **kratkoročno** | **srednjeročno** | dolgoročno |
| Ukrep bo lahko razpisan po končanih postopkih za pridobitev statusa NVO v javnem interesu. | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |
| Namen: Podpora nevladnim organizacijam in širši civilni družbi | | | | | |
| Opis ukrepa: Podnebne aktivnosti širše civilne družbe | | | | | |
| V sklopu ukrepa podnebne aktivnosti širše civilne družbe bodo sredstva namenjena posameznikom v okviru poziva (do porabe sredstev) za vnaprej določene sklope aktivnosti, financiranje v maksimalni višini 5.000,00 evrov pa bo mogoče po prejetem sklepu o dodelitvi sredstev upravičencu. Upravičene podnebne aktivnosti predvidoma, ne izključno, obsegajo naslednje sklope aktivnosti:  SKLOP 1: Organizacija dogodkov  Dogodek obravnava strateške in/ali izvedbene cilje države na področju blaženja podnebnih sprememb in prilagajanja nanje. Dogodek (konferenca, simpozij, delavnica, izobraževanje, posvet, okrogla miza) ima izdelane načrte aktivnosti, doseganja ciljnih javnosti in spremljajočih promocijskih aktivnosti ter cilje, ki merljivo merijo prispevek k zgoraj navedenim ciljem (izdelana priporočila ipd.).  SKLOP 2: Tisk publikacij  Publikacija (brošura, letaki, zborniki) izobražuje ali ozavešča o vsebinah s področja blaženja podnebnih sprememb in/ali prilagajanja nanje. Vsebino publikacije strokovno pregledajo in potrdijo pristojne institucije za posamezna vprašanja. Objavo publikacije spremlja načrt doseganja ciljnih javnosti in aktivnosti promocije.  SKLOP 3: Aktivna udeležba na dogodkih v tujini  Podpre se aktivna udeležba na dogodkih v tujini s področja blaženja podnebnih sprememb in prilagajanja nanje, kot so podnebne konference UNFCCC in drugi dogodki v okviru mednarodnih institucij, kot so WMO, FAO idr., ki obravnavajo navedena vprašanja. Udeleženec mora izkazovati aktivno udeležbo (predstavitev, sodelovanje pri programu), imeti izdelan načrt aktivnosti ter aktivno udeležbo predstaviti v Sloveniji po prihodu iz tujine tako v pisni obliki kakor tudi v obliki dogodka.  SKLOP 4: Druge sorodne aktivnosti  V okviru tega sklopa se omogoča financiranje za posamezne druge aktivnosti, ki so smiselno povezane s cilji na področju blaženja podnebnih sprememb in prilagajanja nanje, kot so izdelava spletnih orodij, anket, zbirk podatkov, pa tudi investicij v pilotne in promocijske aktivnosti manjše vrednosti. Za aktivnost je treba izdelati načrte aktivnosti, doseganja ciljnih javnosti in promocije za doseganje cilja ozaveščanja in izobraževanja o vsebinah s področja podnebnih sprememb. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 0,5 mio evrov | MOP | število podnebnih aktivnosti | znižanje emisij TGP,  znižanje pritiskov na okolje | minister, MOP |  |
| Merilo 1: prispevek k ciljem na področju podnebnih sprememb | | | blaženje | prilagajanje | **blaženje in prilagajanje** |
| Ocena učinka aktivnosti ni opredeljena, ker gre za prispevek k ciljem na področju krepitve znanj civilne družbe za dolgoročno zmanjšanje emisij toplogrednih plinov in krepitev odpornosti na vplive podnebnih sprememb. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom za prispevek k 6. cilju Konvencije ZN o spremembi podnebja, ki poudarja pomen izobraževanja, usposabljanja in ozaveščanja za dosego ciljev na področju podnebnih sprememb. | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje druge ukrepe s področja izobraževanja, usposabljanja in ozaveščanja. | | | | | |
| Merilo 4: doseganje sinergij | | | **da** | ne | neopredeljeno |
| Ukrep ima sinergijske učinke s politikami na področju spodbujanja gospodarskega razvoja, zdravja in kakovosti zunanjega zraka, saj bodo podjetja z navedenimi ukrepi zagotavljala nižje emisije v sektorju industrija in s tem povečevala svetovno konkurenčnost Slovenije. | | | | | |
| Merilo 5: učinkovitost | | | da | ne | neopredeljeno |
| Ukrep bo spodbujal energetsko in stroškovno učinkovitost z zmanjševanjem stroškov gospodarstva in javnega sektorja za rabo energije in naravnih virov. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Ukrep se lahko izvede takoj po sprejetju programa (priprava in objava poziva). | | | | | |
| Skupna ocena | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | **da**/ne/delno | **da**/ne/delno | **da**/ne/delno |

|  |  |  |  |  |  |
| --- | --- | --- | --- | --- | --- |
| Namen: Mednarodna podnebna razvojna pomoč | | | | | |
| Opis ukrepa: Mednarodni podnebni projekti | | | | | |
| Ukrep predvideva financiranje podnebnih ukrepov v državah v razvoju na prednostnih področjih in območjih mednarodnega razvojnega sodelovanja, kot je opredeljeno v Resoluciji o mednarodnem razvojnem sodelovanju in humanitarni pomoči Republike Slovenije (ReMRSHP) (Ur. l. RS, št. 54/17). Prednostna vsebinska področja so:  – spodbujanje miroljubnih in vključujočih družb s poudarkom na dobrem upravljanju, enakih možnostih, vključno z enakostjo spolov, ter kakovostnem izobraževanju;  – boj proti podnebnim spremembam s poudarkom na trajnostnem gospodarjenju z naravnimi in energetskimi viri.  Prednostna geografska območja so zahodni Balkan, evropsko sosedstvo in podsaharska Afrika s poudarkom na najmanj razvitih državah.  Za izvedbo razpisa in sofinanciranje podnebne pomoči državam v razvoju bo izbran izvajalec v skladu z Zakonom o mednarodnem razvojnem sodelovanju in humanitarni pomoči Republike Slovenije (Uradni list RS, št. 30/18). Ob tem bosta pripravljena javni poziv in standardizirano ocenjevanje projektnih predlogov (npr. splošni opis problematike, namen, cilji, pričakovani rezultati, kvantificirani kazalniki, aktivnosti, proračun) ter izdelane študije in priloge, kot so študija izvedljivosti, analiza stroškov in koristi, študija vplivov na okolje, idejna rešitev, projekt za pridobitev gradbenega dovoljenja ipd. Vnaprej bodo pripravljeni enotni obrazci, ki bodo vključevali vse pogoje in merila nove Uredbe o izvajanju Zakona o mednarodnem razvojnem sodelovanju in humanitarni pomoči Republike Slovenije (ZMRSHP).  Izvajalec bo v sodelovanju z ministrstvom pripravil podrobna navodila za pripravo projektnih predlogov in določil formalne pogoje ter nudil usklajeno podporo pri pripravi projektnih predlogov. Ocenjevalni listi bodo omogočali primerjavo različnih projektnih predlogov in razlogov za njihovo (ne)uvrstitev v ožji izbor oziroma zagotovljeno višino sofinanciranja, pri čemer si sofinancer pridržuje pravico oceniti delež in ustrezno višino dodeljenih sredstev glede na doseganje ciljev. Če bo financirana izvedba infrastrukturnih projektov, bodo zahtevane predhodne analize in študije, ki so potrebne za odločitev za investicijo v infrastrukturo (npr. analiza stroškov in koristi, študija izvedljivosti). Uporabljeni bodo tudi mehanizmi pogajanj in mehkega pogojevanja za dosego boljših rezultatov projektov. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 2 mio evrov | izvajalec v skladu z ZMRSHP | število projektov | prispevek k blaženju in prilaganju | minister MOP | priprava poziva in vseh podlag |
| Merilo 1: prispevek k ciljem na področju podnebnih sprememb | | | blaženje | prilagajanje | **blaženje in prilagajanje** |
| EU in države članice so svoje stališče glede podnebnega financiranja zapisale v sklepih Sveta EU z dne 7. novembra 2014 in sklepih Sveta EU za okolje z dne 28. oktobra 2014, ki jih je podprla tudi Republika Slovenija. EU in države članice ter druge razvite države sveta so se v okviru pogajanj za nov podnebni sporazum zavezale, da bodo povečevale sredstva za mednarodno razvojno pomoč do leta 2020 v skladu s svojimi zmožnostmi. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili 4. člena Okvirne konvencije Združenih narodov o spremembi podnebja[[15]](#footnote-16) o zagotovitvi ustrezne finančne in tehnične pomoči za mednarodne podnebne aktivnosti na področju podnebnih sprememb, še zlasti za zmanjševanje emisij toplogrednih plinov in prilagajanje podnebnim spremembam v manj razvitih državah.  Prav tako ukrep prispeva k izpolnjevanju zavez Republike Slovenije glede uradne razvojne pomoči, saj se je Slovenija v okviru EU zavezala, da si bo prizadevala uradno razvojno pomoč do leta 2030 povišati na 0,33 odstotka bruto domačega dohodka (z zdajšnjih 0,16 odstotka bruto domačega dohodka). | | | | | |
| Merilo 3: dodana vrednost | | | **da** | ne | posredno |
| Ukrep dopolnjuje programe in projekte mednarodnega razvojnega sodelovanje Republike Slovenije, ki jih koordinira Ministrstvo za zunanje zadeve kot nacionalni koordinator, izvajajo pa različna ministrstva, ustanove s področja mednarodnega razvojnega sodelovanja in humanitarne pomoči, mednarodne organizacije, nevladne organizacije in zasebni sektor. | | | | | |
| Merilo 4: doseganje sinergij | | | **da** | ne | neopredeljeno |
| Izvajanje ukrepa bo imelo večstranske učinke na domače gospodarstvo (opravljanje storitev, industrijska proizvodnja, zaposlovanje v majhnih in srednje velikih podjetjih, nova delovna mesta), če se bodo projekti izvajali v sodelovanju s podjetji v Sloveniji. | | | | | |
| Merilo 5: učinkovitost | | | **da** | ne | neopredeljeno |
| Sofinanciranje bo na voljo za projekte, ki so v skladu s prednostnimi nalogami mednarodnega razvojnega sodelovanja, trajni in najbolj stroškovno učinkoviti. | | | | | |
| Merilo 6: pripravljenost za izvedbo | | | **kratkoročno** | **srednjeročno** | dolgoročno |
| Ukrep je mogoče začeti izvajati takoj po sprejetju programa, vendar je pri pripravi projektov in sklenitvi (donatorskih) pogodb ter za izplačila treba upoštevati vrsto izbranih izvajalcev in negotovost v partnerskih državah mednarodnega razvojnega sodelovanja. | | | | | |
| Skupna ocena namena (navedite da/ne/delno) | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da/**ne/delno | **da/**ne/delno | **da/**ne/delno | **da/**ne/delno |

|  |  |  |  |  |  |
| --- | --- | --- | --- | --- | --- |
| Namen: Mednarodna podnebna razvojna pomoč | | | | | |
| Opis: Vplačila v Zeleni podnebni sklad | | | | | |
| Zeleni podnebni sklad (*Green Climate Fund*, v nadaljevanju: GCF) je bil ustanovljen leta 2010 in postal operativen v letu 2015 z namenom pomoči državam v razvoju, še zlasti podnebno najbolj ranljivim državam za izvajanje ciljev Pariškega podnebnega sporazuma. Sklad je primarni finančni mehanizem Okvirne konvencije Združenih narodov o podnebnih spremembah (UNFCCC) in ima cilj zbrati 100 milijard dolarjev na leto do leta 2020.  V okviru EU prispevajo sredstva v GCF predvsem vlade držav članic (DČ) v obliki donacije na podlagi posebnega sporazuma med GCF in posamezno vlado v državi članici EU. GCF je pomemben del prizadevanj za uresničevanje zavez Pariškega sporazuma in ukrepov dolgoročne podnebne politike za blaženje podnebnih sprememb in prilagajanje nanje. V t. i. prvi polnitvi oziroma mobilizaciji sredstev za GCF med letoma 2015 in 2018 je sredstva prispevalo 43 držav, od tega 9 držav v razvoju, in sicer v skupnem znesku 10,3 milijarde ameriških dolarjev. V okviru EU je sredstva v GCF doslej prispevalo 24 DČ, medtem ko naj bi 4 DČ (Slovenija, Slovaška, Hrvaška in Grčija) svoj prispevek nakazale v GCF v naslednjih letih.  Ukrep predvideva, da bo v okviru mednarodne podnebne pomoči Slovenija v letu 2019 prvič v okviru druge polnitve GCF zagotovila sredstva za vplačila v ta mednarodni sklad Green Climate Fund (GCF), in sicer v višini 1 milijon evrov. | | | | | |
| finančna sredstva | pristojnost za izvajanje | kazalnik v letu 2019 | ocena učinka | odgovorna oseba | opombe |
| do 1 mio evrov | MOP | višina prispevka v GCF | prispevek k blaženju in prilagajanju | minister MOP | potrebna priprava sporazuma z GCF |
| Merilo 1: prispevek k ciljem na področju podnebnih sprememb | | | blaženje | prilagajanje | **blaženje in prilagajanje** |
| Green Climate Fund (GCF) je bil ustanovljen z namenom financiranja podnebnih razvojnih projektov v državah v razvoju. Sredstev donacije Slovenije v GCF ni mogoče ovrednotiti glede izvedbe ukrepov za doseganje ciljev Pariškega sporazuma v Sloveniji, temveč samo glede prispevka Slovenije k skupnim, svetovnim ukrepom za blaženje podnebnih sprememb in prilagajanje nanje. Gre za prepoznanje svetovne odgovornosti razvitih držav in prispevek k izpolnitvi pogojev držav v razvoju za pristop k mednarodnim podnebnim pogajanjem. | | | | | |
| Merilo 2: izpolnjevanje mednarodnih obveznosti | | | **da** | ne | posredno |
| Ukrep prispeva k izpolnjevanju mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili 4. člena Okvirne konvencije Združenih narodov o spremembi podnebja[[16]](#footnote-17) o zagotovitvi ustrezne finančne in tehnične pomoči za mednarodne podnebne aktivnosti na področju podnebnih sprememb, še zlasti za zmanjševanje emisij toplogrednih plinov in prilagajanje podnebnim spremembam v manj razvitih državah. Prav tako ukrep prispeva k izpolnjevanju zavez Republike Slovenije glede uradne razvojne pomoči, saj se je Slovenija v okviru EU zavezala, da si bo prizadevala uradno razvojno pomoč do leta 2030 povišati na 0,33 odstotka bruto domačega dohodka (z zdajšnjih 0,16 odstotka bruto domačega dohodka). | | | | | |
| Merilo 3: dodana vrednost | | | **da** | ne | posredno |
| Sredstva v okviru donacije Slovenije v GCF so dodatna sredstva poleg sredstev, ki jih Slovenija sicer namenja za mednarodno razvojno pomoč. | | | | | |
| Merilo 4: doseganje sinergij | | | da | ne | **neopredeljeno** |
| Sredstev donacije Slovenije v GCF ni mogoče ovrednotiti v okviru večstranskih učinkov na domače gospodarstvo, saj je donacija Slovenije del podnebne pomoči državam v razvoju po strogih merilih GCF za dodelitev teh sredstev upravičenim projektom v državah v razvoju, kjer ni razvidno, za kateri projekt je bila donacija posamezne države uporabljena. | | | | | |
| Merilo 5: učinkovitost | | | da | ne | **neopredeljeno** |
| Učinkovitost izvajanja podnebnih ukrepov Zelenega podnebnega sklada bodo donatorice spremljale prek mehanizmov upravljanja in nadzorovanja delovanja sklada. Čeprav delovanje donatoric v okviru večstranskih finančnih skladov zagotavlja manj vidnosti posameznih donatoric, pa praviloma velja za bolj učinkovito, saj omogoča doseganje ekonomij obsega in večjo učinkovitost delovanja. | | | | | |
| Merilo 6: pripravljenost za izvedbo | | | **kratkoročno** | srednjeročno | dolgoročno |
| Ukrep je mogoče izvesti takoj po sprejetju programa. | | | | | |
| Skupna ocena namena (navedite da/ne/delno) | | | | | |
| Merilo 1 | Merilo 2 | Merilo 3 | Merilo 4 | Merilo 5 | Merilo 6 |
| da/ne/delno | **da**/ne/delno | **da**/ne/delno | da/ne/**delno** | da/ne/**delno** | **da**/ne/delno |

|  |  |  |  |  |  |  |  |
| --- | --- | --- | --- | --- | --- | --- | --- |
| Namen: Sofinanciranje projektov LIFE | | | | | | | |
| Opis ukrepa: LIFE Integralni projekt CARE4CLIMATE | | | | | | | |
| MOP je kot pristojni organ za vodenje politike in pripravo zakonodaje na področju blaženja podnebnih sprememb v jeseni 2017 na javni razpis Evropske komisije prijavil Integralni projekt LIFE IP CARE4CLIMATE, ki obravnava vrzeli v izvajanju Operativnega programa zmanjšanja emisij toplogrednih plinov do leta 2020 glede na 2030, ki ga je sprejela Vlada RS decembra 2014.  Splošni cilji projekta:   * podpreti učinkovitejše izvajanje ukrepov, določenih v OP TGP in Akcijskem načrtu URE, ki sta ključna strateška načrta za doseganje ciljev po Odločbi 406/2008/ES; * zmanjšati vrzeli pri izvajanju OP TGP 2020, kar bo omogočilo hitrejše in cenejše doseganje cilja zmanjšanja emisij toplogrednih plinov do leta 2030 na način, ki bo prispeval k doseganju drugih podnebnih in okoljskih ter sektorskih ciljev, med drugim zmanjševanje emisij onesnaževal zraka in zagotavljanje zanesljivosti oskrbe z energijo; * povečati kadrovske zmogljivosti in strokovne kompetence ključnih deležnikov, kar bo omogočilo kakovostno pripravo ukrepov in njihovo izvajanje ter s tem prispevalo k zmanjšanju emisij TGP do leta 2030 oziroma k prehodu v nizkoogljično družbo; * omogočiti mobilizacijo in uporabo drugih dodatnih virov financiranja ukrepov za zmanjšanje emisij toplogrednih plinov.   Ključne aktivnosti, ki bodo izvedene v okviru projekta:   * informiranje in ozaveščanje ciljnih javnosti (gospodinjstva, javni sektor, MSP, širša javnost idr.) o problematiki podnebnih sprememb; * promocija javnega potniškega prometa, spodbujanje nemotoriziranih oblik prometa ter priprava strateških dokumentov (smernic, navodil, strategij) za usmeritev razvoja trajnostne mobilnosti ter praktična izvedba pilotnih projektov (upravljanje mobilnosti, regionalno prometno načrtovanje, ustanovitev spletne platforme za prijaznejši javni potniški promet – MaaS idr.); * vzpostavitev portala za strokovno pomoč naročnikom zelenega javnega naročanja; * promocija ukrepov za zmanjšanje odpadne hrane; * pospešitev izvedbe energetske prenove stavb v stanovanjskem sektorju s sklopom aktivnosti promocije, usposabljanja, načrtovanja financiranja in priprave finančnih instrumentov, vključno z njihovim testiranjem z demonstracijskimi projekti in vzpostavitvijo sistema kakovosti za bolj kakovostno izvedbo projektov energetske prenove stavb in izvedbo več ukrepov oziroma projektov, da bodo skupno prispevali k zmanjšanju emisij TGP za 250 kt v obdobju 2019–2030 v stanovanjskem sektorju. Brez teh ukrepov, predlaganih v integralnem projektu, bi se nadaljevalo upadanje izvedbe ukrepov v zadnjih letih; * nadgradnja sistema spremljanja izvajanja OP TGP zlasti v naslednjih segmentih: vzpostavitev spremljanja ponorov emisij CO2; vzpostavitev sistematičnega spremljanja učinkov, doseženih z izvajanjem informativnih in ozaveščevalnih dejavnosti ter usposabljanj; vzpostavitev spremljanja učinkov zelenega javnega naročanja; * nadgradnja organizacijskih ukrepov za izvajanje OP TGP, vključno z izboljšanjem procesov sodelovanja deležnikov pri pripravi instrumentov oziroma ukrepov; * podpora občinam in regijam na področjih trajnostne mobilnosti in energetskega načrtovanja.   Projekt se bo izvajal od 1. 1. 2019 do 31. 12. 2026. | | | | | | | |
| finančna sredstva | | pristojnost za izvajanje | | kazalnik v letu 2019 | ocena učinka | odgovorna oseba | opombe |
| do 3,2 mio evrov | | MOP in vsi partnerji projekta | | kot v projektu | kot v projektu | minister MOP | sklenitev pogodbe v novembru 2018 |
| Merilo 1: prispevek k ciljem na področju podnebnih sprememb | | | | | **blaženje** | prilagajanje | blaženje in prilagajanje |
| Izvedba ukrepov v okviru projekta omogoča doseganje ciljev in obveznosti Republike Slovenije na področju podnebnih sprememb, prednostno na področjih, ki jih določa evropska zakonodaja in na katerih ima Republika Slovenija zaostanke pri izvajanju.  Prispevek k doseganju ciljev na področju blaženja podnebnih sprememb:   * zmanjševanje emisij toplogrednih plinov (zmanjšanje emisij v ekv. CO2 [kg emisije/leto]), * povečanje energetske učinkovitosti (prihranki energije po uredbi v [MWh/leto]).   Posebni kazalniki aktivnosti v okviru projekta CARE4CLIMATE   |  |  |  |  |  |  | | --- | --- | --- | --- | --- | --- | |  | **2017** | **2022** | **2026** | **2030** | **Vir** | | Ozaveščenost o problematiki podnebnih sprememb, % populacije RS | 35 % | 40 % | 50 % | 60 % | Eurobarometer | | Vključenost v izvajanje ukrepov za zmanjšanje emisij TGP | 66 % | 70 % | 75 % | 80 % | Eurobarometer | | Trajnostna mobilnost (delež ljudi, ki ne uporablja motoriziranega načina prevoza) | 19,80 | 20 % | 22,80 % | 24,80 % | anketa na državni ravni o potovalnih navadah, PNZ | | Kazalniki trajnostne gradnje | prvi osnutek | alfa različica | končna različica | 20 % javnih stavb, zgrajenih po načelih trajnostne gradnje | MZI | | Delež zelenega javnega naročanja (ZeJN) v vseh javnih naročilih (JN) (št. postopkov JN) | 26 % | 28 % | 30 % | 35 % | Portal e naročanje  www.enaročanje.si | | Delež ZeJN v vseh JN (po vrednosti JN) | 24 % | 26 % | 30 % | 35 % | Portal e-naročanje  www.enaročanje.si | | Količina odpadne hrane | x | ocena dejanskega stanja | x – 20 % | x – 30 % | MOP |   Ocena prihrankov emisij CO2 na podlagi izvajanja projekta CARE4CLIMATE v t CO2 ekv.   |  |  |  |  |  |  |  | | --- | --- | --- | --- | --- | --- | --- | | **Aktivnosti** | C2 | C3 | C4 | C5 | C8 | SKUPAJ | | Promet |  | 11.000 |  |  |  | 11.000 | | Druga raba |  |  | 500 |  | 706 |  | | Industrija, ki ni vključena v sistem ETS | 3.915 |  |  | 13.800 |  | 18.921 | | Kmetijstvo in LULUCF |  |  |  |  | 706 | 706 | | Energetika, ki ni vključena v sistem ETS |  |  |  |  |  |  | | SKUPAJ | 3.915 | 11.000 | 500 | 13.800 | 1.412 | 30.627 | | | | | | | | |
| Merilo 2: izpolnjevanje mednarodnih obveznosti | | | | | **da** | ne | posredno |
| Izvedba projekta CARE4CLIMATE bo omogočila učinkovitejše izvajanje evropske zakonodaje glede blaženja podnebnih sprememb in torej posredno spremljanje izpolnjevanja mednarodnih obveznosti Republike Slovenije v okviru svetovnih podnebnih prizadevanj v skladu s Pariškim sporazumom in določili 4. člena Okvirne konvencije Združenih narodov o spremembi podnebja[[17]](#footnote-18) o zagotovitvi ustrezne finančne in tehnične pomoči za mednarodne podnebne aktivnosti na področju podnebnih sprememb, še zlasti za zmanjševanje emisij toplogrednih plinov. | | | | | | | |
| Merilo 3: dodana vrednost | | | | | **da** | ne | posredno |
| Projekt bo zagotovil pogoje, pripravil nove oblike oziroma mehanizme financiranja in omogočil mobilizacijo dodatnih virov financiranja za ukrepe za zmanjševanje emisij TGP in naložbe v trajnostno mobilnost lokalnih skupnosti ter omogočil izvajanje zahtevnejših ukrepov prenov stavb na območju celotne Slovenije. Projekt bo oblikoval in testiral nove načine organizacije ukrepov in njihovega upravljanja, s čimer bo omogočena povezava med ukrepi za blažitev podnebnih sprememb v različnih sektorjih. Pospešil bo uresničevanje ciljev OP TGP in hkrati okrepil sinergije z izvajanjem ukrepov, ki so usmerjeni v energetsko učinkovitost in obnovljive vire energije, trajnostno mobilnost ter ustrezno načrtovanje ukrepov v povezavi z rabo tal in spremljanjem njihovih učinkov.  Projekt bo vzpostavil programe in pogoje ter omogočil uvedbo usposabljanj, ki so nujni za pospešeno in učinkovito izvajanje ukrepov OP TGP, s čimer bo zagotovil stalno in nenehno izboljševanje kompetenčnih zmogljivosti strokovnjakov in drugih zainteresiranih javnosti v Sloveniji. Prav tako bo spodbudil in krepil izvajanje in promocijo najboljših praks za ključne ciljne skupine. Zaradi celovitega pristopa k aktivnostim v vseh ključnih sektorjih, ki jih obravnava OP TGP, bo spodbudil dialog med različnimi skupinami zainteresiranih strani o blaženju podnebnih sprememb. | | | | | | | |
| Merilo 4: doseganje sinergij | | | | | **da** | ne | neopredeljeno |
| Izvedba projekta bo omogočila pospešitev energetske prenove stavb ter povečala opravljanje gradbenih storitev in zaposlovanje v majhnih in srednje velikih podjetjih ter ustvarjanje novih delovnih mest. | | | | | | | |
| Merilo 5: učinkovitost | | | | | **da** | ne | neopredeljeno |
| Projekt je umerjen v razvoj in pripravo programov, sistemskih rešitev in instrumentov, ki bodo podlaga za nadaljnje izvajanje aktivnosti, ter v povečevanje človeških/ strokovnih kompetenc, ki so potrebne za učinkovito uporabo rezultatov tega projekta. Novi kadri, ki bodo vključeni v vodenje posameznih aktivnosti projekta, bodo tvorili kompetenčno jedro za nadaljevanje aktivnosti pri izvajanju OP TGP po izteku projekta. Višja raven znanja in usposobljenosti ter večji obseg kadrovskih zmogljivosti na izvedbeni ravni bosta prav tako omogočila hitrejše in trajnejše doseganje ciljev. Z vzpostavitvijo mehanizmov za spremljanje rezultatov in njihovim sistematičnim izvajanjem bodo omogočeni optimizacija, prilagajanje, dopolnjevanje in izboljševanje ukrepov, kar še krepi možnosti za dolgoročno trajnost rezultatov. Možnosti za uspešno izvajanje ukrepov v največjem možnem obsegu bodo še povečali pilotni in demonstracijski ukrepi. Študije, strategije, načrti in orodja, pripravljeni v okviru projekta, bodo zagotovili tako dolgoročni pogled kakor tudi izvedljivost načrtovanih aktivnosti na operativni ravni. Rezultati projekta bodo trajno vplivali na zmanjšanje emisij TGP, izboljšano energetsko učinkovitost, povečano uporabo obnovljivih virov energije ipd. Kampanje za ozaveščanje in informiranje bodo oblikovane celovito in prilagojene sodobnim načinom digitalnega komuniciranja. | | | | | | | |
| Merilo 6: pripravljenost za izvedbo | | | | | **kratkoročno** | srednjeročno | dolgoročno |
| Pogodba z Evropsko komisijo bo podpisana konec leta 2018, projekt se začne izvajati 1 .1. 2019. | | | | | | | |
| Skupna ocena (navedite da/ne/delno) | | | | | | | |
| Merilo 1 | Merilo 2 | | Merilo 3 | | Merilo 4 | Merilo 5 | Merilo 6 |
| da/ne/delno | **da**/ne/delno | | **da/**ne/delno | | **da/**ne/delno | **da/**ne/delno | **da/**ne/delno |

# Preglednica po namenih in ukrepih v letu 2019

|  |  |  |
| --- | --- | --- |
| **Upravičeni namen** | **Ukrepi** | **v mio €** |
| Sodelovanje z gospodarstvom | Finančne spodbude za podjetja za naložbe v trajnostno mobilnost | 4 |
| Subvencije za domače in tuje začetne investicije v dejavnosti, pomembne za prehod v nizkoogljično, krožno in podnebno odporno gospodarstvo | 10 |
| Podpora prehodu v krožno, nizkoogljično in podnebno odporno gospodarstvo | 4 |
| Zniževanje emisij v prometu | Nakupi novih vozil za prevoz potnikov | 10 |
| Ureditev in izgradnja kolesarske infrastrukture | 6,5 |
| Spodbujanje trajnostne mobilnosti območij ohranjanja narave | 3 |
| Spodbujanje razvoja trga alternativnih goriv v prometu | 2 |
| Spodbujanje OVE | Trajnostna gradnja z lesom | 15 |
| Izgradnja dela ureditev HE Mokrice | 5 |
| Prilagajanje podnebnim spremembam | Izvajanje ukrepov za ohranjanje biotske raznovrstnosti | 3,35 |
| Sofinanciranje programov odprave posledic naravnih nesreč | 22,2 |
| Izgradnja in obnova večnamenskih akumulacij | 0,5 |
| Raziskave, razvoj in inovacije | Podpora RRI na področju podnebnih sprememb | 3 |
| Geofood | 0,03 |
| Podpora NVO in civilni družbi | Sofinanciranje nevladnih organizacij | 2,3 |
| Podnebne aktivnosti širše civilne družbe | 0,5 |
| Mednar. podnebna razvojna pomoč | Mednarodni podnebni projekti | 2,6 |
| Vplačila v Zeleni podnebni sklad | 1 |
| LIFE projekti | IP CARE4CLIMATE | 3,2 |
| ViVACCAdapt | 0,07 |
| Podnebna pot 2050 | 0,1 |
| Tehnična pomoč | do 5% | 3,1 |
| Admin. stroški | Eko sklad, SID Banka, Slovenska akreditacija | 1,1 |
| Druga namenska poraba | | 3 |
| Prenosi namenov in ukrepov iz preteklih let | Naložbe v večjo energijsko učinkovitost stavb | 1,73 |
| Nakup novih avtobusov in minibusov | 4,6 |
| Zamenjava starih kurilnih naprav z novimi kurilnimi napravami na lesno biomaso ali s toplotnimi črpalkami | 30 |
| Nakupi novih, okolju prijaznih komunalnih vozil | 1 |
| Prehod na energetsko učinkovit javni železniški potniški promet | 4 |
| Ukrepi za zmanjšanje energetske revščine | 0,1 |
| En. sanacija javne stavbe v Občini Črna na Koroškem | 0,11 |
| Informacijski sistem Okolje | 0,9 |
| **Skupaj** |  | **147,99** |
| **Zagotavljanje sredstev** | Ocena prenosa sredstev iz leta 2018 | 84 |
| Ocena prilivov v letu 2019 | 64 |
|  |  | **148** |

Finančna sredstva ukrepov iz programov porabe sredstev Sklada za podnebne spremembe prejšnjih let niso bila vedno v celoti realizirana. Nerealizirana finančna sredstva na podlagi že izvedenih javnih naročil, pozivov ali razpisov ali sklenjenih neposrednih pogodb iz preteklih let se prenesejo v izplačilo ukrepov Programa porabe Sklada za podnebne spremembe v letu 2019. Nerealizirana javna naročila, javni pozivi ali javni razpisi in neposredne pogodbe po ukrepih iz programov porabe sredstev Sklada za podnebne spremembe prejšnjih let se na novo razporedijo na ukrepe Programa porabe Sklada za podnebne spremembe v letu 2019. Ta finančna sredstva in dodatna finančna sredstva za leto 2019 so razvidna v skupnem znesku iz razpredelnice zgoraj. Zneski v razpredelnici so v mio evrov.

Znesek predviden za posamezen ukrep se lahko spremeni do 20% brez sprejema spremembe programa s strani vlade RS, tako da se poveča ali zmanjša na račun drugih ukrepov, pri čemer se vsota razpoložljivih sredstev celotnega programa ne poveča.

1. Na območjih, za katera so sprejeti odloki o načrtu za izboljšanje kakovosti zraka. [↑](#footnote-ref-2)
2. Uredba Komisije (EU) 1031/2010 z dne 12. novembra 2010 o časovnem načrtu, upravljanju in drugih vidikih dražbe pravic do emisije toplogrednih plinov na podlagi Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (UL L št. 302 z dne 18. 11. 2010, str. 19), nazadnje spremenjena z Uredbo Komisije (EU) 176/2014 z dne 25. februarja 2014 o spremembi Uredbe (EU) št. 1031/2010 zlasti zaradi določitve količine pravic do emisije toplogrednih plinov, ki se bodo prodajale na dražbi med letoma 2013–2020 (UL L št. 56 z dne 26. 2. 2014, str. 1). [↑](#footnote-ref-3)
3. Odločba 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L št. 140 z dne 5. 6. 2009, str. 136). [↑](#footnote-ref-4)
4. Zakon o ratifikaciji Okvirne konvencije Združenih narodov o spremembi podnebja (Uradni list RS – Mednarodne pogodbe, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-5)
5. Zadnje vrednosti kazalcev so dostopne v Poročilu, pripravljenem v okviru Podnebnega ogledala 2018, dostopno na: https://www.podnebnapot2050.si/wp-content/uploads/2018/04/Podnebno\_Ogledalo\_2018\_Zvezek2.pdf [↑](#footnote-ref-6)
6. Odločba 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L št. 140 z dne 5. 6. 2009, str. 136) [↑](#footnote-ref-7)
7. Direktiva (EU) 2016/2284 Evropskega parlamenta in Sveta z dne 14. decembra 2016 o zmanjšanju nacionalnih emisij za nekatera onesnaževala zraka, spremembi Direktive 2003/35/ES in razveljavitvi Direktive 2001/81/ES. [↑](#footnote-ref-8)
8. Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo [↑](#footnote-ref-9)
9. Zakon o ratifikaciji Okvirne konvencije Združenih narodov o spremembi podnebja (Uradni list RS, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-10)
10. Zakon o ratifikaciji Okvirne konvencije Združenih narodov o spremembi podnebja (Uradni list RS, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-11)
11. Zakon o ratifikaciji Okvirne konvencije Združenih narodov o spremembi podnebja (Uradni list RS – Mednarodne pogodbe, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-12)
12. Zakon o ratifikaciji Okvirne konvencije Združenih narodov o spremembi podnebja (Uradni list, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-13)
13. Zakon o ratifikaciji Okvirne konvencije Združenih narodov o spremembi podnebja (Uradni list RS, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-14)
14. Vir: <https://www.unisdr.org/we/inform/publications/61119> [↑](#footnote-ref-15)
15. Zakon o ratifikaciji Okvirne konvencije Združenih narodov o spremembi podnebja (Uradni list RS, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-16)
16. Zakon o ratifikaciji Okvirne konvencije Združenih narodov o spremembi podnebja (Uradni list RS, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-17)
17. Zakon o ratifikaciji Okvirne konvencije Združenih narodov o spremembi podnebja (Uradni list RS, št. [13/95](http://www.uradni-list.si/1/objava.jsp?urlmpid=199563)). [↑](#footnote-ref-18)